title: Gösta Mittag-Leffler

text: Opiskeltuaan Uppsalan yliopistossa ja puolustettuaan vuonna 1872 tohtorinväitöskirjaansa, jonka otsikko oli "Om skiljandet af rötterna till en synektisk funktion af en variabel" ja tultuaan nimitetyksi Uppsalan yliopiston dosentiksi Mittag-Leffler sai stipendin suurta Euroopan-matkaa varten. Vuodet 1874–1876 hän vietti Pariisissa, Göttingenissä ja Berliinissä ajan johtavien matemaatikkojen, kuten Charles Hermiten ja Karl Weierstrassin, oppilaana. Vuonna 1875 Lorenz Lindelöf erosi Helsingin yliopiston matematiikan professuurista ja Mittag-Leffler haki avointa virkaa. Lindelöf arvioi Mittag-Lefflerin viranhakua varten kirjoittama professorinväitöskirjan "En metod att komma i besittning af de Elliptiska Funktionerna" erinomaiseksi, ja hänet nimitettiin, joskin tiukan äänestyksen jälkeen, virkaan vuonna 1877. Nimitys herätti kohua ja vastustusta lähinnä kielipoliittisista syistä, koska suomea taitamattomalle Mittag-Lefflerille jouduttiin myöntämään erivapaus. Mittag-Leffler toimi Helsingissä vuodet 1877–1881. Hän toi Suomeen funktioteorian tutkimuksen. Mittag-Lefflerin suomalaisista oppilaista merkittävin on Hjalmar Mellin, mutta hän vaikutti myös myöhemmin suuresti Suomen matematiikan kansainvälisten suhteiden luomiseen. Hän vieraili usein sukulaistensa luona Helsingissä. Vuonna 1881 Mittag-Leffleristä tuli vasta perustetun yksityisen Tukholman korkeakoulun ensimmäinen matematiikan professori. Pariin otteeseen Mittag-Leffler oli myös korkeakoulun rehtorina. Hän jäi eläkkeelle 1911. Mittag-Leffler oli moniaalle suuntautunut liikemies. Hän toimi mm. vakuutus-, vesivoima- ja rautatiealalla. Suurimman osan omaisuuttaan Mittag-Leffler kuitenkin menetti 1920-luvun alun talouslamassa.


title: Gösta Mittag-Leffler

text:
Matematiikkaan pysyvimmän jäljen on Mittag-Leffler on jättänyt 1875 syntyneessä "Mittag-Lefflerin tuloesityksessä" joka antaa kokonaiselle analyyttiselle funktiolle polynomin tuloesitystä vastaavan päättymättömän tulon muotoisen ja funktion nollakohtien parametrisoiman esityksen, ja "Mittag-Lefflerin lauseessa", joka antaa yleisen esitysmuodon meromorfiselle funktiolle. Molemmat tulokset olivat seurausta Mittag-Lefflerin ja Weiertrassin yhteistyöstä. Mittag-Leffler julkaisi noin 85 tieteellistä artikkelia ja kymmeniä muita artikkeleita, mm. matemaatiikkoelämäkertoja.
Mittag-Leffler oli Ruotsin matematiikan värikkäimpiä ja vaikutusvaltaisimpia ihmisiä. Hän toimi professorina Tukholman korkeakoulussa vuodesta 1881 ja perusti edelleen maailman arvostetuimpiin matemaattisiin julkaisufoorumeihin kuuluvan aikakauskirjan "Acta Mathematica" 1882. Mittag-Leffler rakennutti Djursholmiin Tukholman ulkopuolelle kodikseen linnamaisen talon, johon hän mm. kokosi ainutlaatuisen matemaattisen kirjaston. Rakennuksessa (jota koristaa Albert Edelfeltin maalaama suurikokoinen Mittag-Lefflerin muotokuva) toimii nykyisin Makarna Mittag-Lefflers matematiska stiftelse eli Mittag-Leffler-instituutti, tutkimuslaitos, joka mm. järjestää eri matematiikan osa-alueisiin keskittyviä teemavuosia. Mittag-Leffler nosti esiin myös useita tärkeitä matemaatikkoja, kuten Sofia Kovalevskajan, Ivar Fredholmin ja Helge von Kochin. Ehkä suurin merkitys matematiikalle oli kuitenkin hänen järjestötoimintansa. "Acta Mathematica" syntyi aikana, jolloin maailman johtavat matematiikkamaat Ranska ja Saksa olivat poliittisesti vihamielisiä toisilleen tavalla, joka vaikutti tieteessäkin. Puolueeton Ruotsi ja Mittag-Lefflerin lehti tarjosivat foorumin esimerkiksi Felix Kleinin ja Henri Poincarén automorfifunktioiden teoriaan johtaneelle tieteelliselle ajatustenvaihdolle. Mittag-Lefflerin rooli sekä Kansainvälisten matemaatikkokongressien että Skandinaavisten matemaatikkokongressien alkuunpanossa oli merkittävä.


title: Gösta Mittag-Leffler

text: Mittag-Leffler oli Suomen Tiedeseuran jäsen vuodesta 1878 ja vuodesta 1903 sen kunniajäsen, lisäksi hän oli useiden ruotsalaisten ja ulkomaisten tiedeseurojen jäsen ja kaikkiaan 17 tieteellisen seuran kunniajäsen. Hän oli Oxfordin, Cambridgen, Bolognan, Kristianian, Aberdeenin yliopiston ja skotlantilaisen St Andrewsin yliopiston kunniatohtori.


title: Gösta Mittag-Leffler

text: Tarina, jonka mukaan Alfred Nobel ei olisi valinnut matematiikkaa yhdeksi palkintojensa tieteenalaksi, koska hänellä ja Mittag-Lefflerillä olisi ollut kitkaa naissuhteissa, on täysin perätön.


title: Kåre Willoch

text: Kåre Isaachsen Willoch (s. 3. lokakuuta 1928) on norjalainen Konservatiivipuolueen poliitikko, joka toimi maansa pääministerinä vuosina 1981–1986.


title: Kåre Willoch

text: Willoch on valmistunut Oslon yliopistosta ekonomistin koulutuksella. Hän istui Oslon kaupunginvaltuustossa vuosina 1952–1959.


title: Kåre Willoch

text: Willoch tuli valituksi Norjan parlamenttiin ensimmäistä kertaa vuonna 1957. Hänet valittiin sen jälkeen joka ikisessä parlamenttivaalissa vuoteen 1989. Hän toimi parlamentaarisen uransa jälkeen vuoteen 1998 Oslon ja Akershusin läänin kuvernöörinä.


title: Kenneth Noland

text: Kenneth Noland (10. huhtikuuta 1924 – 5. tammikuuta 2010) oli yhdysvaltalainen taidemaalari. Hän on tullut tunnetuksi varsinkin suurikokoisilla akryyliväliteoksillaan.


title: Kenneth Noland

text: Ashevillessä, Pohjois-Carolinassa taiteenharrastajaisän pojaksi syntynyt Noland oli Yhdysvaltain taiteiden ja kirjallisuuden akatemian jäsenenä vuodesta 1977. Hän opiskeli Black Mountain Collegessa ja työskenteli vuosina 1948–1949 Pariisissa Ossip Zadkinen kanssa. Hän oli toisen maailmansodan veteraani.


title: Kenneth Noland

text: Noland tapasi toisen huomattavan 1900-luvun kuvataiteilijan, Morris Louis'n Washington DC:ssä 1950-luvun alussa. Hän oli vuosina 1950–1957 naimisissa Cornelia Langerin kanssa. Hän solmi kymmenen vuotta myöhemmin uuden avioliiton Stephanie Gordonin kanssa, mutta tämäkin liitto päättyi eroon vuonna 1969. Nolandilla on kolme lasta ensimmäisestä avioliitostaan.


title: Kenneth Noland

text: Noland on aikansa kansainvälisesti kuuluisimpia kuvataiteilijoita, ja hänen töitään on näytteillä lukuisissa julkisissa kokoelmissa eri puolilla maailmaa.


title: Hyvinkään Pyöräilijät

text:
Hyvinkään Pyöräilijät (HyPy), on vuonna 2003 perustettu pyöräilyseura, jolla on noin 100 jäsentä. Seuran toiminta on organisoitu kolmeen jaostoon: kilpa-, juniori- ja kuntojaostoon. Edustettuna ovat lähes kaikki pyöräilyn alalajit alamäkiajosta kuntopyöräilyyn.
Seura on panostanut vahvasti junioritoimintaan. Suomen pyöräilyunioni valitsi HyPyn vuoden 2006 kasvattajaseuraksi Suomessa.


title: Helen Frankenthaler

text: Helen Frankenthaler (s. 12. joulukuuta 1928 New York – 27. joulukuuta 2011 Darien, Connecticut) oli yhdysvaltalainen taidemaalari. Hän oli Yhdysvaltain taide- ja kirjallisuusakatemian jäsen vuodesta 1974, ja hänet palkittiin National Medal of Artsilla vuonna 2001.


title: Helen Frankenthaler

text: New Yorkissa syntynyt Frankenthaler opiskeli Dalton Schoolissa Rufino Tamayon johdolla ja Bennington Collegessa Vermontissa. Hän oli naimisissa taiteilijakollegansa Robert Motherwellin kanssa, kunnes otti avioeron vuonna 1970.


title: Helen Frankenthaler

text: Frankenthalerin tyylin katsotaan tavallisesti edustavan abstraktia ekspressionismia. Hänen tunnetuimpien teostensa joukkoon lukeutuu "Mountains and Sea" (1952).


title: Helen Frankenthaler

text: Frankenthaler kuoli pitkän sairauden jälkeen joulukuussa 2011.


title: Tappava ase

text: Tappava ase () on vuonna 1987 ensi-iltansa saanut toimintaelokuva. Se on ensimmäinen neljästä "Tappava ase" -elokuvasta. Elokuvan ohjasi Richard Donner ja pääosissa ovat Mel Gibson sekä Danny Glover.


title: Tappava ase

text: "Tappava ase" on menestyneimpiä toimintaelokuvia kautta aikain: se tuotti yli 100 miljoonaa dollaria.


title: Tappava ase

text: Elokuva kertoo huumepoliisi Martin Riggsistä, joka on ollut hyvin itsetuhoinen vaimonsa kuoleman jälkeen. Eräänä päivänä Martin saa siirron murharyhmään ja saa parikseen 50-vuotiaan tummaihoisen perheenisä-Murtaugh’n. Kaksikko saa tutkittavakseen erään nuoren naisen itsemurhan, jota kuitenkin epäillään murhaksi. Lopulta kun kaksikko tottuu toisiinsa, he huomaavat että murhassa oli mukana myös suuri huumebisnes.


title: Mad Max

text: Mad Max on vuonna 1979 ensi-iltansa saanut George Millerin ohjaama australialainen toimintaelokuva. Elokuvan pääosassa esiintyy Mel Gibson. "Mad Maxia" on luonnehdittu eräänlaiseksi nykyaikaan sijoittuvaksi westerniksi. Elokuva ei sijoitu ydinsodan jälkeiseen post-apokalyptiseen aikaan, toisin kuin jatko-osat "Mad Max 2 – asfalttisoturi", "Mad Max – ukkosmyrsky" ja "".


title: Mad Max

text: Elokuva kertoo Max Rockatanskysta, kovaotteista poliisista, jonka erikoisalaa ovat takaa-ajot ja jolta kukaan ei pääse karkuun. Elokuvan tapahtumat käynnistyvät takaa-ajosta, jossa moottoripyöräjengin jäsen menettää henkensä. Jengi alkaa vandalisoida kylää, jonka asemalle kuolleen jäsenen arkku (sangen pieni) jätetään junan mukana. Jengi hyökkää kylästä pakenevan pariskunnan auton kimppuun, tuhoaa heidän autonsa ja raiskaa naisen. Yksi jengin jäsenistä Johnny Boy jää paikalle, ja Max pidättää hänet kumppaninsa kanssa. Jengiläinen kuitenkin vapautetaan todisteiden puutteessa, ja hän kostaa Maxin työtoverille Jim Gooselle sytyttämällä hänen autonsa tuleen. Tämän seurauksena Goose kuolee, mikä koskettaa Maxia syvästi. Hän ilmoittaa esimiehelleen Fifi Macaffeelle (näyttelijä Roger Ward), että hän haluaa erota. Fifi ehdottaa että Max harkitsisi asiaa vielä kaksi viikkoa ja pitäisi lomaa.


title: Mad Max

text: Järkyttyneenä toverinsa kohtalosta Max lähtee lomalle vaimonsa Jessien (näyttelijä Joanne Samuel) ja lapsensa Sprogin (näyttelijä Brendan Heath) kanssa. Hänen vaimosa kuitenkin törmää samaan jengiin ja paetessaan paikalta autolla erään jengiläisen käsi repeytyy ranteesta irti. Jengi etsii Maxin perheen käsiinsä, kun he ovat korjaamassa autoaan farmilla. Maxin vaimo lähtee heidän lapsensa kanssa jälleen pakoon autolla, jota Max oli korjaamassa ja jossa ei ollut vesipumpun hihnaa. Auton moottori ylikuumenee ja vaimo pakenee juosten heidän lapsensa kanssa. Jengi tappaa Maxin lapsen ja haavoittaa hänen vaimoaan erittäin vakavasti ajamalla näiden yli moottoripyörillä.


title: Mad Max

text:
Max kostaa surmaamalla kaikki jengiläiset. Koston aikana Max haavoittuu polveen ja käteen, ja hän joutuu tekemään polvituen. Viimeisenä kuolevat Maxin tarinan alussa pidättämä jengiläinen sekä jengin johtaja, joka törmää täydessä vauhdissa vastaantulevaan rekkaan. Tätä ennen Max on löytänyt tarinan alussa pidätetyn jengiläisen ryöväämästä ulosajon uhria. Max kahlitsee jengiläisen nilkastaan autoon ja rakentaa sytyttimestä ja vuotavasta bensiinistä aikapommin. Max antaa jengiläiselle rautasahan ja toteaa, että käsirautojen sahaaminen kestää kymmenen minuuttia, kun taas nilkan sahaaminen vain viisi minuuttia. Max poistuu paikalta, ja pian auto, johon hän kahlitsi jengiläisen, räjähtää.
"Mad Max" on elokuvien "The Blair Witch Project" (1999) ja "Paranormal Activity" (2009) ohella maailman taloudellisesti menestyneimpiä indie-elokuvia. Elokuvan budjetti oli vain 400 000 dollaria ja tuotto oli maailmanlaajuisesti noin 100 miljoonaa dollaria.


title: Mad Max

text: Elokuva on Mel Gibsonin toinen elokuva. Gibson meni kuvauksiin ystävänsä seuraksi, mutta koska hän oli edellisenä iltana ollut baaritappelussa, hänen naamansa oli mustelmilla ja nenä oli murtunut. Tuottajat ihastuivat Gibsoniin ja käskivät tämän tulla kahden viikon päästä uudelleen. Kahden viikon päästä Gibson sai pääroolin "Mad Maxista".


title: Mad Max

text: Elokuva oli kokonaan kielletty Uudessa-Seelannissa ja Ruotsissa. Ruotsin kielto purettiin vuonna 2005, minkä jälkeen se on esitetty televisiossa. Uuden-Seelannin kielto johtui kohtauksesta, jossa Goose poltetaan autoon, koska samankaltaista tapahtui juuri ennen elokuvan julkistamista. "Mad Max 2 – asfalttisoturi" -elokuvan menestyksen takia elokuva sai K-18-esitysluvan vuonna 1983.


title: Mad Max

text: Elokuva sai ensi-iltansa Suomen televisiossa Yle Teema -kanavalla 14. maaliskuuta 2015.


title: Mad Max

text: Elokuva julkaistiin 5. lokakuuta 2010 blu-ray+DVD-pakettina.


title: Kliimaksi

text: Kliimaksi voi tarkoittaa seuraavia asioita:


title: Bam

text: Bam tai BAM voi tarkoittaa seuraavia asioita:


title: Félix Vicq d’Azyr

text: Félix Vicq-d'Azyr, joskus Vicq-d'Azir (23. huhtikuuta 1748 Valognes Ranska – 20. kesäkuuta 1794 Pariisi), oli ranskalainen lääkäri ja anatomiantuntija, joka valittiin Ranskan akatemian jäseneksi.


title: Félix Vicq d’Azyr

text: Félix Vicq-d'Azyr syntyi normandialaiseen lääkäriperheeseen ja suoritti loppututkinnon Pariisin yliopistossa. Hän loi hienon uran lääkärinä ja arvostettuna eläinten ja ihmisten anatomian asiantuntijana. Lääketieteen professorina hän aloitti kuuluisat vertailevan anatomian luentonsa Pariisin kasvitieteellisessä puutarhassa vuonna 1773.


title: Félix Vicq d’Azyr

text: Hänet hyväksyttiin Ranskan tiedeakatemian jäseneksi vuonna 1774, ja vuonna 1775 hän omistautui tutkimukselle, joka käsitteli Etelä-Ranskaa silloin vaivaannutta eläintautiepidemiaa. Vuonna 1776 Hän perusti Joseph-Marie-François de Lassone (1717–1788) kanssa Société royale de Médecinen, jonka tehtävänä oli tutkia tautiepidemioita. Hänen valittiin myös tiedeakatemian pääsihteeriksi ja Ranskan valtioneuvosto antoi hänelle käskykirjeen valmistaa kyselylomakkeen, jossa tiedustellaan tartuntatautitilannetta kaikkialla maassa, maan kaikille lääkäreille. Nämä asiakirjat, jotka tallennettiin "Académie de médecinen'n" arkistoon ovat valtava tietolähde aikakauden sairauksista ja hygieenisistä oloista. Aineiston analysointi mahdollisti myös Féliz Vicq-d'Azurin kollegoilleen pitämät esitykset. Yhdessä hänen aiheesta kirjoittamisensa tekstien kanssa nämä mahdollistivat hänen valintansa Ranskan akatemian jäseneksi vuonna 1788. Hän sai Buffonin vapaaksi jättämän paikan. Hän oli ensimmäinen lääkäri, jonka akatemia itse valitsi jäsenekseen.


title: Félix Vicq d’Azyr

text: Félix Vicq-d'Azyr oli myös Bourgelaat'n perustaman Alfortin kuninkaallisen eläinlääketieteellisen oppilaitoksen professori vuodesta 1766 lähtien, ja hän toimi myös tautiepidemioiden ylitarkastajana. Vallankumouksen vaiheissa vuonna 1790 hänet määrättiin valmistamaan uusi perustuslakisuunnitelma Ranskan lääkintätaidosta. Hän oli ollut Marie-Antoinetten ensimmäinen henkilääkäri ja Ludvig XVI:n konsultoiva lääkäri, siksi hän pelkäsi henkensä puolesta, etenkin terrorin aikakaudella.


title: Félix Vicq d’Azyr

text: Félix Vicq-d'Azyr'n kootut teokset käsittävät yhteensä kahdeksan suurikokoista nidettä ja yhden niteen kuvia. Ne julkaisi vuonna 1805 Moreau de la Sarthe.


title: Flood

text: Flood on Bullfrog Productionsin kehittämä ja Electronic Artsin julkaisema tasohyppelypeli. Peli on julkaistu vuonna Amigalle ja Atari ST:lle.


title: Flood

text: Lajityypiltään peli on omintakeinen tasohyppely, jossa tavoitteena on kerätä roskat joka kentästä ja mennä sen jälkeen ulospääsyyn. Erikoisuutena vihreää omituista otusta muistuttanut pelihahmo pystyi kiipeämään seinillä ja katossa. Aikarajana pelissä oli pelihahmon tädin haamu, joka kopioi pelihahmon liikkeet ja seuraa tätä kaventuvalla viiveellä. Ruudulla kävelevät viholliset vievät myös pelihahmolta energiaa, ja osa vihollisista vie kaikki energiat yhdellä kosketuksella. Viholliset ovat eläinmaisia, mutta mielikuvituksellisia olentoja, esimerkkinä teddy karhut, joilla on raateluhampaat vatsassa. Monissa jaksoissa on teleportteja, joista pääsee jakson eri kohtiin.


title: Flood

text: Alussa pelihahmolla ei ole aseita, vaan hän joutuu väistämään viholliset hyppimällä tai kiipeämällä. Jaksoista voi löytää kuitenkin aseita, kuten kranaatteja, aikapommeja ja liekinheittimen.


title: Flood

text: Vesiraja nousee useissa jaksoissa. Vedessä voi uida, mutta happea riittää vain rajatun ajan, jonka jälkeen vedessä oleva pelihahmo alkaa menettämään energiaansa. Vesi on pelissä mallinnettu realistisesti siinä suhteessa, että vettä valuu hanoista maatapitkin, ja sitä alkaa kerääntyä aina koloihin. Pienemmät kolot täyttyvät suhteessa nopeammin kuin isot kolot tai laajemmat alueet.


title: Flood

text: Pelin kenttiin on neljän sanan pituiset salasanat, joita voi yrittää arvata. Salasanoja voi myös löytää pelialueelta.


title: Flood

text: Taustajuonena pelihahmo, Quiffy, on lajinsa viimeinen otus, jonka on selvittävä ihmisten roskaamista luolastoista elävänä.


title: Flood

text: Peli on saanut CU Amiga -lehden arvostelussa arvosanaksi 87%.


Uinnin lyhyen radan maailmanmestaruuskilpailut 2012 järjestettiin Istanbulissa Turkissa. Kilpailut käytiin 12.–16. joulukuuta 2012 Sinan Erdem Domella. Kilpailuja hakivat Mar del Plata (Argentiina), Sydney (Australia), Wien (Itävalta), Rio de Janeiro (Brasilia), Hongkong (Kiina), Durban (Etelä-Afrikka) ja Istanbul (Turkki). FINA teki päätöksensä kisaisännästä huhtikuussa 2008.


title: Uinnin lyhyen radan maailmanmestaruuskilpailut 2012

text:
(*) 400 metrin vapaauinnissa pronssia ja 1 500 metrin vapaauinnissa kultaa voittanut Mads Glæsner hylättiin levmetamfetamiinia sisältäneen dopingnäytteen vuoksi ja hänen mitalinsa jaettiin uudelleen. 31. tammikuuta 2014 päätettiin, että ainoastaan hänen 400 metrin vapaauintinsa hylätään.
(ae) uivat alkuerissä


text: (ae) uivat alkuerissä


title: Solo (yhdistys)

text: Solo ry on Suomessa levyttävien ja esittävien solistien, solististen muusikkojen ja kapellimestarien yhdistys. Solo ry on yksi kolmesta Gramexin muodostavasta yhdistyksestä. Yhdistyksen perustajia ja ensimmäinen puheenjohtaja oli Ragni Malmstén. Vuodesta 1989 puheenjohtajana toimi Danny. Vuonna 2015 uudeksi puheenjohtajaksi valittiin Kai Lind.


title: Solo (yhdistys)

text: Yhdistyksen englanninkielinen nimi on Association of Recording and Performing Artists in Finland.


Uinnin lyhyen radan maailmanmestaruuskilpailut 2008 järjestettiin Manchester Evening News Arenassa, Manchesterissa, Isossa-Britanniassa 9.–13. huhtikuuta 2008. Kilpailujen järjestäjänä toimi Kansainvälinen uimaliitto FINA.


title: Uinnin lyhyen radan maailmanmestaruuskilpailut 2008

text: (*) 400 metrin sekauinnissa alun perin pronssille sijoittunut Ioannis Drymonakos (4.05,11) hylättiin dopingin takia.


text: Isäntämaa


Uinnin lyhyen radan maailmanmestaruuskilpailut järjestetään joka toinen vuosi. Sen järjestää Kansainvälinen uimaliitto FINA. Kilpailualtaan pituus on 25 metriä.


title: Andrei Kirilenko (poliitikko)

text: Andrei Pavlovitš Kirilenko (, ) oli neuvostoliittolainen poliitikko. Kirilenko oli johtavissa asemissa Neuvostoliiton kommunistisessa puolueessa (NKP) 1970-luvulla ja 1980-luvun alussa. Hän oli neuvostoliittolainen valtiomies kylmän sodan alusta sen loppuun. Kirilenko nousi monen muun tavoin neuvostohierkarkiassa 1960-luvulla. Vuonna 1965 hänestä tuli Venäjän sosialistisen federatiivisen tasavallan keskuskomitean varapuheenjohtaja ja politbyroon jäsen. Nikita Hruštšovin erottua hänestä tuli Leonid Brežnevin "päällikköluutnantti" keskuskomiteassa.


title: Andrei Kirilenko (poliitikko)

text: Kirilenkon päätavoite oli Brežnevin vallan varmistaminen ja hänen asemansa vahvistaminen puolueessa. Hän oli NKP:n ensimmäinen järjestösihteeri Hruštšovin syrjäyttämisestä Brežnevin kuolemaan saakka. Kirilenko oli vastuussa henkilövalinnoista ja NKP:n taloudellisesta suunnittelusta Brežnevin aikana. Brežnev hyväksyi Konstantin Tshernenkon ja hänet keskuskomitean sihteeristöön vuonna 1976. Vuonna 1982 hän oli pakotettu eroamaan aktiivipolitiikasta terveydellistä syistä sekä siksi, että Juri Andropov oli valittu NKP:n pääsihteeriksi.


title: Andrei Kirilenko (poliitikko)

text:
Andrei Kirilenko syntyi 8. syyskuuta 1906 Aleksejevkan kylässä, Belgorodin alueella, Venäjän keisarikunnassa, työväenluokkaiseen perheeseen. Nuorena hän työskenteli sähköasentajana ja lukkoseppänä. Vuonna 1920 Kirilenko valmistui paikallisesta koulusta; viisi vuotta myöhemmin hän valmistui Aleksejevskin ammatillista teknisestä koulusta. 1920-luvun loppupuolelle asti Kirilenko työskenteli kaivosyrityksessä Voronežin alueella. Hän tuli Komsomolin aktiivijäseneksi vuonna 1929 ja kaksi vuotta myöhemmin hänestä tuli NKP:n jäsen. Vuonna 1936 hän valmistui Rybinskin Ilmailuteknologian instituutista. Hän aloitti ammattiyhdistystoiminnan lentokonetehtaalla. Vuonna 1938 Kirilenkosta tuli aktiivinen osallistuja puoluepolitiikassa ja lopulta hänet valittiin Vorošilovin komitean toiseksi lähetystösihteeriksi Zaporižžjan alueella. Seuraavana vuonna hänet valittiin ensimmäiseksi sihteeriksi. Myöhemmin samana vuonna hänet nimitettiin Zaporižžjan alueen komitean Ukrainan sosialistisen neuvostotasavallan toiseksi sihteeriksi. Tämän roolin myötä Kirilenko vaikutti merkittävästi metallurgian ja sähkötekniikan, mutta myös muunlaisten tuotannonalojen kehittämiseen.
Suuren isänmaallisen sodan aikana Kirilenko oli suoraan järjestämässä tuotantolaitosten evakuointia turvallisille alueille. Hän oli 1941-1943 Neuvostoliiton asevoimien eteläisellä rintamalla, jonne hänet lähetettiin parantamaan sotilaskuria sekä huolehtimaan sotatarvikkeiden toimituksista. Vuonna 1943 Kirilenko sijoitetaan uudelleen Moskovaan. Vuonna 1944 hänet nimitettiin Zaporižžjan alueen ensimmäiseksi sihteeriksi, jolloin hän työskenteli yhdessä Leonid Brežnevin, tulevan Neuvostoliiton johtajan ja tuolloin Dnepropetrovskin alueen komitean ensimmäisen sihteerin kanssa . Vuosina 1955-1962 hän oli Sverdlovskin alueen komitean ensimmäinen sihteeri. Nikita Hruštšov nimitti hänet Venäjän federatiivisen neuvostotasavallan (RSFSR) kaupunkialueiden taloudellisen suunnittelun henkilöstöön. Myöhemmin Hruštšov ylensi Kirilenkon Keskuskomitean työvaliokunnan varapuheenjohtajaksi. Brežnev yritti hyötyä Kirilenkon kannatuksesta käyttääkseen häntä salaliitossaan Hruštšovia vastaan. Lopulta Brežnev liittolaisineen voittivat valtakamppailun.


title: Andrei Kirilenko (poliitikko)

text:
Välittömästi sen jälkeen, kun Hruštšov oli syrjäytetty, muodostettiin "kollektiivinen johto", jonka pääsihteeriksi tuli Brežnev. Aleksei Kosygin valittiin hallituksen pääministeriksi ja Anastas Mikojan valtionpäämieheksi. Keskuskomitean sihteerit Mihail Suslov ja Kirilenko olivat myös osa kollektiivista johtoa. Vuonna 1965 Kirilenko äänestettiin poliittisen työvaliokunnan (politbyroon) jäseneksi. Vuonna 1966 RSFSR:n Keskuskomitean työvaliokunta lakkautettiin ja Kirilenkosta tuli Brežnevin johtava luutnantti. Myöhemmin on todettu, että Kirilenkolla oli keskeinen rooli Brežnevin vallan ylläpitämisessä ja sen vahvistamisessa puolueen piirissä.
Konstantin Tšernenkosta, joka oli toinen vanhoista Brežnev suojateista, tuli Keskuskomitean johtojäsen. 1970-luvun loppupuolella Kirilenkon terveys alkoi huonontua. Kuitenkin hän toimi edelleen Keskuskomitean pysyvänä jäsenä. Suurimman osan toimikautensa ajasta Kirilenko oli yksi neljästä, joka oli jäsenenä sekä sihteeristössä että politbyroossa. Kolme muuta olivat Brežnev, Suslov ja Fjodor Kulakov.
Vuoteen 1976 mennessä Kirilenkon asema Neuvostoliiton johtajana oli kasvanut siinä määrin, että johtavien virkamiesten, kuten Brežnev ja Suslov, olivat huolestuneita hänen Venäjän federatiivisen neuvostotasavallan (RSFSR) asioista. Hänen valvontatehtävänsä johti monet kollegansa tarkastelemaan häntä uhkana puolueen organisaatiotyölle keskuskomiteassa. Hänen asemaansa oli heikentynyt rajusti vuoden loppuun mennessä, hänen heikentynyt kannatus eivät johtaneet kollektiivisen johdon vahvistamiseen, vaan heikentymiseen.


title: Andrei Kirilenko (poliitikko)

text:
Kosyginin yhteistyö Kirilenkon kanssa talousuudistuksessa Neuvostoliiton johdossa oli "limbo" . Kirilenkon kasvavat erimielisyydet Brežnevin kanssa vuonna 1977, jotkut uskovat, että ne johtuivat Neuvostoliiton talousahdingosta.
Kirilenko johti Neuvostoliiton valtuuskuntaa MPLA:n puoluekokouksessa joulukuussa 1977. Tässä kongressissa MPLA virallisesti vastaanotti marxilaisen leninismiopin. Tämä kongressi oli tärkeä Neuvostoliitolle ja Kirilenkolle verrattuna Angolan kehitykseen että Vietnamin kanssa. Kirilenko pääministeri Kosygin kanssa on ollut yksi äänekkäimmistä vastustajista Neuvostoliiton toimia kohtaan Afganistanissa. Hän syytti Afganistanin puoluejohtoa kapinoinnista heitä vastaan, väitti, että neuvostoliittolaiset "antoi heille kaiken."
Kirilenko nähtiin ehdokkaana Neuvostoliiton korkeimman neuvoston puheenjohtajiston Ensimmäisen varapuheenjohtajan toimeen vuonna 1977, Vasili Kuznetsov, 76-vuotias mies oli valittiin ensimmäisen varapuheenjohtajan virkaan sen sijaan. Brežnevin aikana myöhemmin sääntönä oli, että KGB:n puheenjohtaja Juri Andropovin vähitellen otti tehtävät ja lopulta Kirilenkon asema heikkeni Neuvostoliiton johdossa . Vuonna 1979 Kirilenko menetti asemansa puolustusteollisuutta hoitaneelle Pavel Finogenoville, Dmitri Ustinovin suojatille. Kirilenko nähtiin ehdokkaana lännessä korvata Brežnev Neuvostoliiton johtajana vuonna 1982. Kirilenkon heikkenevä terveyden arteriosclerosis taudin kanssa, Kirilenko poistettiin suunnitteluryhmän aktiivisen politiikan käytöstä tai häntä itseään suojeltiin Andropovin n hyökkäyksiltä. Brežnevin kuoleman ja hautajaisten jälkeen Kirilenkon mielenterveys heikkeni, hän ei voinut muistaa useita johtavia politbyroon jäsenten nimiä. Kirilenkon erottamispäätös tehtiin ennen Andropovin nousua valtaan, vaikka olisi Brežnev olisi kuollut myöhemmin, Kirilenkon olisi silti ollut pakko erota. Päätöksen syy oli, että Kirilenkon poika oli yrittänyt Yhdistyneen kuningaskunnan virkaan.
Muiden Neuvostoliiton poliitikkojen, jotka jakoivat saman kohtalon kukistumisen Kirilenkoon verrattuna oli historioitsija R. Judson Mitchell mukaan, "suhteellisen helppo". Brežnevin kuoleman ja myöhemmin hautajaisten jälkeen hänen oli sallittu asettua, vaikka hän ei ollut Neuvostoliiton johdon jäsen, kun Kirilenko tehnyt hänen viimeisen julkinen esiintymisen vuonna 1983 ja hänelle annettiin kunniakonsulin eläke samana vuonna. Mitchell uskoo, että Andropovin antoi Kirilenkolle kunniakonsulin eläkeen, niin että hän voisi voittaa Kirilenkon. Hän asui elämänsä lopun Moskovassa, Venäjällä ja kuoli 12. päivänä toukokuuta 1990. Hänet haudattiin, Troyekurovskoyen hautausmaalle. Hänen elinaikanaan hänelle myönnettiin Sosialistisen työn sankari kahdesti ja hän sai kuusi Lenin palkintoa ja yhden Lokakuun vallankumouksen palkinnon.
Kirilenko toimi politbyroossa ja keskuskomitean sihteeristössä. Hän oli mahdollinen seuraaja Neuvostoliiton johtajaksi Leonid Brežnevin jälkeen.


title: Yhteisöperusteinen kuntoutus

text: Yhteisöpohjainen kuntoutus () on yhteisöjen yleisiin kehitysstrategioihin sisältyvää toimintaa, joka pyrkii kuntouttamaan, yhdenvertaistamaan mahdollisuuksia ja osallistamaan kaikki vammaiset lapset ja aikuiset. Sitä toteutetaan yhteisvoimin vammaisten itsensä, heidän perheidensä ja yhteisöjen sekä sopivien terveys-, koulutus-, ammatillisten ja sosiaalipalvelujen kanssa.


title: Yhteisöperusteinen kuntoutus

text: Arkielämään ja yhteisöllisyyteen perustuvaa toimintaa lähellä olevaa kuntoutusta on pyritty kehittämään erityisen Community Based Rehabilitation (CBR) -mallin mukaisesti. Tätä perusmallia on erityisesti suosittu YK:n vammaisuus- tai kuntoutushankkeissa, ja CBR-käsitteistöä on usein pidetty jopa kuntoutuksen yleisenä tavoitteena, joka tyydyttäisi keskeiset osallisuuden kriteerit.


title: Yhteisöperusteinen kuntoutus

text: Yhteisöpohjainen kuntoutus (CBR) on YK:n markkinoima lähestymistapa erityisesti kehittyvien maiden kuntoutuspalvelutarpeisiin. Sama periaate, paikallisen tason kaikkien olennaisten tehojen mukaan ottaminen (osallistaminen) kuntoutuksen kaikissa vaiheissa, soveltuu tietysti yhteiskunnan teollistumisvaiheesta riippumatta. CBR on käsitteellisesti rinnastettavissa osakkuusteoriaan (stakeholding) yleisessä yhteiskuntapolitiikassa. CBR:ään on helppo liittää samat kuntoutuksen ja vammaishuollon yleistavoitteet kuin mihin tahansa muuhunkin palvelujen toteutusmalliin: mahdollisimman laaja omatoimisuus kaikilla toiminnan aloilla sairaudesta ja vammasta riippumatta. Osallistuminen ja tasa-arvo toteutuvat vahvimmin arkielämässä, joten CBR korostaa sitä, että kuntoutuksenkin pitäisi tapahtua siinä yhteydessä, jossa vaikutukset arvioidaan.


title: Yhteisöperusteinen kuntoutus

text: CBR vaihtelee sisällöltään sen mukaan, miten sen keskeinen termi "yhteisö" tulkitaan ja millainen kussakin maassa on paikallisten viranomaisten asema kuntoutuspalveluja ja muita kansalaisten työ- ja toimintakykyyn ja itsenäiseen elämään vaikuttavien toimintapoliitikkojen toteuttamisessa. Yleisellä tasolla voidaan sanoa, että hyvin jäykästi ja keskusjohtoisesti toteutettu "kunta- ja aluepolitiikka" tuottaa joustamatonta yhteisöperusteista kuntoutusta.


title: Yhteisöperusteinen kuntoutus

text: Disabled Peoples' International (DPI) on arvostellut nykyistä CBR-politiikkaa, vaikka politiikalla onkin ollut myönteinen vaikutus vammaisten määräysvallan lisääntymisessä joissakin asioissa. CBR:n menettelytapoja ja lähestymistapaa olisi DPI:n mielestä uudistettava ihmisoikeuslähtökohdasta ja vammaisten itsenäistä elämää korostaen. Vammaisilla henkilöillä pitäisi olla laajempi oikeus ja tosiasialliset mahdollisuudet vaikuttaa omaan lähiympäristöönsä ja arkielämäänsä. CBR soveltuu hyvin vammaisuuden ehkäisyyn, varhaiseen toteamiseen ja lasten kuntoutukseen, mutta paikallistason päätöksentekojärjestelmä ei suinkaan takaa, että vammaisten henkilöiden näkemykset asumisesta, liikenteestä, viestinnästä, työelämästä jne. tulisivat huomioon otetuiksi paikallisessa päätöksenteossa. CBR on monin paikoin lääketieteellisen mallin mukaista, joten siinä toteutuu lähinnä vain terveydenhuollon palvelujen porrastus- ja prioriteettijärjestelmät.


title: Yhteisöperusteinen kuntoutus

text: Yhteisöpohjainen (CBR, Community Based Rehabilitation) on kansainvälinen käsite, jota erityisesti YK ajaa kehitysmaiden kuntoutusstrategiaksi, mutta se on periaatteessa aivan sama asia kuin vanhat normalisoinnin ja integroinnin tai uudempi inkluusion käsite.


title: Yhteisöperusteinen kuntoutus

text: Laajassa CBR-mallia koskevassa kirjallisuuskatsauksessa ja meta-analyysissa Finkenflügel, Wolffers ja Huijsma (2005) ovat osoittaneet, että vuosina 1978–2002 tehty tutkimus ei ole tuottanut järjestelmällisesti käyttökelpoista tietoa "yhteisöperusteisesta kuntoutuksesta". Tutkimuksella ei ole ollut selvää kohdetta, eivätkä tutkimustulokset muodosta tulkittavissa olevaa tiedollista kokonaisuutta.


title: Henry T. Rainey

text: Henry Thomas Rainey (20. elokuuta 1860–19. elokuuta 1934) oli yhdysvaltalainen demokraattisen puolueen poliitikko.


title: Henry T. Rainey

text: Hän istui Yhdysvaltain edustajainhuoneessa Illinoisin osavaltion edustajana vuosina 1903–1921 ja 1923–1934 sekä edustajainhuoneen puhemiehenä 1933–1934. 1930-luvun laman aikana republikaanit menettivät enemmistönsä, ja John Nance Garnerin tultua valituksi puhemieheksi, Rainey valittiin enemmistöjohtajaksi.


title: Robert Jägerhorn

text: Robert Anders Jägerhorn (s. 15. maaliskuuta 1965 Helsinki) on suomalainen ammattitaikuri, joka on keskittynyt kokopäivätoimisesti vuodesta 1997 alkaen taikuuteen. Hänet on palkittu useissa arvostetuissa taikakilpailuissa. Hän esittää ohjelmistonsa tarpeen mukaan suomeksi, ruotsiksi, englanniksi, ranskaksi tai saksaksi. Hän esiintyy paljon myös ulkomailla.


title: Robert Jägerhorn

text: Jägerhorn kirjoitti ylioppilaaksi 1984 ja opiskeli teatterikorkeakoulussa 1987–1991. Taikurinuransa hän aloitti 12-vuotiaana Solmu Mäkelän yksityisoppilaana. Nykyisin hän esiintyy pääosin yritysmaailmassa, mutta on myös valmistanut useita kokoillan esityksiä eri teattereihin.


title: Robert Jägerhorn

text: Robert Jägerhornin harrastuksiin kuuluu klarinetin soitto. Hän käyttää usein klarinettia myös esityksissään.Jägerhorn toimi Suomen Taikapiiri ry:n puheenjohtajana vuodet 2006-2011.


title: Robert Jägerhorn

text: Jägerhorn on koulutukseltaan teatteritaiteen maisteri. Hän on valmistunut Helsingin Teatterikorkeakoulusta vuonna 1991.


title: Peter Thomas

text: Peter John Mitchell Thomas, Gwydirin paroni Thomas PC QC (31. heinäkuuta 1920 – 4. helmikuuta 2008) oli brittiläinen Konservatiivisen puolueen poliitikko.


title: Peter Thomas

text: Walesiläinen Thomas opiskeli Epworth Collegessa Rhylissä ja Oxfordin Jesus Collegessa. Hän palveli toisessa maailmansodassa Royal Air Forcessa ja oli vuosina 1941–1945 sotavankina Saksassa.


title: Peter Thomas

text: Thomas pyrki nuoresta asti ajamaan Walesin itsehallintoa, ja Britannian tukea Israelille. Hän oli Parlamentin jäsen vuosina 1951–1966 ja 1970–1987. Konservatiivien puhemiehenä hän oli 1970–1972 ja vuosina 1970–1974 Walesin asiain ministeri. Thomas vetäytyi parlamentista vuonna 1987 ja sai elinikäisen päärinarvon.


title: Bam (Iran)

text: Bam () on kaupunki Iranin Kermānin provinssissa. Moderni Bamin kaupunki sijaitsee historiallisen linnoituksen ympärillä. Kaupungissa oli noin 90 000 asukasta ennen vuoden 2003 maanjäristystä, joka tappoi yli 25 000 ihmistä. Bamin linnoitus ja sitä ympäröivät historialliset kohteet ovat UNESCOn maailmanperintöluettelossa.


title: Bam (Iran)

text: Bam sijaitsee Jebal Barez -vuoriston ja Lutin aavikon välisellä alueella noin 1 060 metrin korkeudessa kaakkoisessa Iranissa.


title: Bam (Iran)

text: Bamin kaupunki perustettiin sassanidien dynastian aikana ja todennäköiseti jo dynastian perustajan Ardašir I:n hallituskaudella. Vaikka sassanidien ajalta on jäänyt muutamia rakennuksia, suurin osa nykyisistä rakennuksista on tehty safavidien dynastian aikana (1501–1736).


title: Bam (Iran)

text: Muslimilähteet mainitsevat Bamin ensimmäisen kerran 900-luvulla, jolloin kaupunki tunnettiin eleganteista vaatteistaan, voimakkaasta linnoituksestaan ja vilkkaista basaareistaan. 1100-luvulta eteenpäin poliittisen epävakauden takia Bamissa oli monia useita hallitsijoita ja linnoitus sekä sen muurit korjattiin muutamaan kertaan. Iranin vaurauden aikana 1500–1700-luvuilla Bam oli edelleen merkittävä silkki- ja villa-asusteiden keskus.


title: Bam (Iran)

text: Vanha savinen kaupunki muurien sisällä hylättiin hiljalleen vuoden 1722 afgaanivalloituksen jälkeen. 1800-luvulla Bamia alettiin kasvattaa muurien ulkopuolelle, mikä vähensi vanhan kaupungin käyttöä. Linnoitusta käytettiin kuitenkin vielä armeijan parakkeina, kunnes vuonna 1932 se hylättiin kokonaan. Kohteen restaurointityöt aloitettiin vuonna 1948.


title: Bam (Iran)

text: Vuoden 2003 maanjäristys tuhosi kaupungin melkein täysin. Noin 80 prosenttia rakennuksista sortui, mm. kaupungin molemmat sairaalat. Myös historiallinen linnoitus kärsi todella pahoin, vaikka osia siitä jäikin vielä pystyyn.


title: Bam (Iran)

text: Bam on kehittynyt keitaalle maanalaisten kastelujärjestelmien ansiosta. Kaupunkia halltisee linnoitusalue, joka käsittää muurein ympäröidyn osan vanhasta kaupungista. Vanha kaupunki sijaitsee kaupungin pohjoisosassa 45 metriä korkealla kukkulalla ja sen ympäristössä. Modernit asuinalueet sijaitsevat linnoituksen eteläpuolella.


title: Bam (Iran)

text: Linnoitettu alue on epäsäännöllisen suorakulmion sisällä ja on noin 430 metriä leveä ja 540 metriä pitkä ja sen koillisreunassa ei ole ollenkaan muuria. Muurissa on 38 vahtitornia ja pääsisäänkäynti on eteläreunalla. Kaikki rakennukset on rakennettu perinteisellä tyylillä, joka yhdistelee mutakerroksia, aurinkokuivattuja mutatiilejä ja holvi- sekä kupolirakenteita.


title: Bam (Iran)

text: Varsinainen linnoitus on alueen pohjoisosassa hallituksen korttelissa, joka on rajattu kaksinkertaisella muurilla. Eteläosa on puolestaan varattu vanhan kaupungin tärkeimmällä asuinalueelle. Itäosassa on mm. moskeija, jonka juuret ulottunevat 700–800-luvuille ollen näin Iranin vanhimpia moskeijoita.


title: Bam (Iran)

text: Muureille ympäröidyn alueen ulkopuolellakin on joitan historiallisia rakennuksia. Näihin kuuluvat "Qal'eh Dokhtar" (”Neitsyen linnoitus”), Emamzadeh Zeydin mausoleumi ja Emamzadeh Asisin mausoleumi sekä toinen varhainen moskeija "Hazrat-e Rasul".


title: Hiketaon

text: Hiketaon oli kreikkalaisessa mytologiassa Laomedonin, Troijan kuninkaan, poika ja yksi Priamoksen sisaruksista. Vanhoilla päivillään Hikateon kokoontui muiden Troijan kunnioitettujen johtajien tavoin yhteen neuvostoon. Sen jälkeen kun Paris oli siepannut Helenan, neuvosto ehdotti, että Helena palautettaisiin Menelaokselle sodan välttämiseksi.


title: Hiketaon

text: Hikateonilla oli poika nimeltä Melanippos, joka kuoli Troijan sodassa – sodassa, jota Hiketaon oli yrittänyt estää.


title: Adolfo Suárez

text: Don Adolfo Suárez González, Suarezin herttua, Espanjan grande (25. syyskuuta 1932 – 23. maaliskuuta 2014) oli espanjalainen lakimies ja poliitikko. Hän toimi vuosina 1976–1981 Espanjan pääministerinä. Kesäkuussa 1977 hänen johtamansa Demokraattisen keskustan unioni voitti maan ensimmäiset parlamenttivaalit ja hänestä tuli ensimmäinen demokraattisesti valittu pääministeri "caudillo" Francisco Francon kuoleman jälkeen.


title: Adolfo Suárez

text: Suárez syntyi Cebrerosissa, Ávilassa. Hänen vanhempansa olivat Hipólito Suárez Guerra ja Herminia González Prados (Ávila, 1910 – 18. heinäkuuta 2006). Suárezin sisar on Doña María del Carmen Suárez González, joka on naimisissa Aurelio Delgado Martínin kanssa.


title: Adolfo Suárez

text: Suárezin vaimo Amparo Illana kuoli syöpään vuonna 2001, kuten myös hänen vanhempi tyttärensä Maria vuonna 2004. Suárezin poika ilmoitti 31. toukokuuta 2005 isänsä sairastavan Alzheimerin tautia.


title: Adolfo Suárez

text: Estellan markiisi, kenraali Miguel Primo de Rivera teki sotilasvallankaappauksen ja johti maata kuolemaansa asti diktaattorina vuosina 1923–1930. Sen jälkeen kuningas Alfonso XIII yritti vuoden ajan johtaa maata, mutta oli menettänyt luottamuksensa niin armeijan kuin poliittisten ryhmienkin keskuudessa ja pakeni maasta huhtikuussa 1931. Tätä seurasi Espanjan toinen tasavalta, joka oli koko olemassaoloaikansa pahenevassa taloudellisessa ja poliittisessa kriisissä. Vuodesta 1934 alkaen maa ajautui yhä pahempaan kaaokseen ja poliittisten osapuolten radikalisoitumiseen. Heinäkuussa 1936 armeija yritti vallankaappausta, mutta hallitus onnistui pitämään osan maasta hallussaan, ja vallankaappaus muuttui kapinaksi oikeiston tukialueilla. Espanjan sisällissota syttyi. Kenraali Francisco Francon johtamat "kansalliset" tai "kansallismieliset" muodostuivat koko oikeiston laajasta kirjosta: kristillisdemokraateista, konservatiiveista, yleisoikeistolaisista, monarkisteista (alfonsistit), karlisteista, traditionalisteista ja falangisteista. Hallituksen johtamat "tasavaltalaiset" muodostuivat keskustavasemmistosta, liberaaleista, sosiaalidemokraateista, sosialististeista, kommunisteista ja anarkisteista. Sodan kuluessa kummankin osapuolen radikaalit ainekset nousivat johtoon.


title: Adolfo Suárez

text: Huhtikuussa 1939 sisällissota päättyi Francon johtamien kansallisten voittoon. Franco ei palauttanut monarkiaa, vaan ilmoitti perustavansa autoritaarisen diktatuurin. Maan ainoaksi lailliseksi puolueeksi tuli Falange Española Tradicionalista y de las JONS, johon kaikki kansallisten poliittiset osapuolet yhdistettiin. FET y de las JONS muodosti Kansallisen liikkeen ("Movimiento Nacional") poliittisen siiven. Kansallinen liike oli taas koko francolaisen poliittisen järjestelmä ydin, johon kuuluivat niin ammattiliitto, virkamiehet kuin ainoa sallittu puolue FET y de las JONS. Liikkeen johtaja (Jefe de Movimiento) oli Francisco Franco, ja hänen alaisenaan liikettä johti ministeripääsihteeri ("Ministro Secretario General del Movimiento"), joka oli myös Espanjan hallituksen jäsen. Espanjan julkiseen elämään ei voinut ottaa osaa ilman Liikettä, ja koska se kattoi useita eri poliittisia "perheitä" ("Familias del Regimen") keskustaoikeistosta kansallissyndikalisteihin, sen tärkeimpänä poliittisena linjana oli vain uskollisuus vallitsevalle hallinnolle ("El Regimen"). Koska tasavaltalainen perustuslaki oli kumottu sodan päätyttyä, maalla ei ollut perustuslakia ennen vuotta 1978. Hallinnon legitimoivana pohjana toimivat "Kuningaskunnan peruslait" ("Leyes Fundamentales del Reino"), jotka eivät muodostaneet perustuslakia, vaan Espanjan lainsäädännön rungon vuosina 1938–1978.


title: Adolfo Suárez

text: Suárez opiskeli oikeustiedettä Salamancan yliopistossa ja valmistui oikeustieteen tohtoriksi Madridin keskusyliopistosta. Vuonna 1955 Ávilan kuvernööriksi tuli lakimies Fernando Herrero Tejedor, joka oli Opus Deihin kuulunut kokenut Kansallisen liikkeen ("Movimiento Nacional") aktiivi. Herrero nimitti Suárezin sihteerikseen, ja vuonna 1957 Herrero pääsi liikkeen pääsihteeristöön. Tämä tarkoitti myös Suárezin uran edistymistä, ja vuonna 1958 hänkin aloitti uransa pääsihteeristössä. Vuonna 1961 hänestä tuli apulaispääsihteerin teknillisen lautakunnan päällikkö ("Jefe del Gabinete Técnico del Vicesecretario General") ja vuonna 1967 Ávilaa edustava Cortesin prokuraattori. (Koska puoluepolitiikka oli eliminoitu yhteiskunnasta, vanhan ajan monarkioita noudattaen kansanedustajat edustivat asuinalueitaan. Prokuraattoriksi saattoi päästä syntyperän, vaalin tai valtionpäämiehen nimityksen kautta.) Vuonna 1968 Suárez nimitettiin Segovian kuvernööriksi, ja seuraavana vuonna hänestä tuli Radio Television Españolan pääjohtaja, ja hän toimi tehtävässä vuoteen 1973 asti. Vuosina 1964-1968 hän oli toiminut eri tehtävissä RTVE:ssa. 4. maaliskuuta 1975 Herrero valittiin Liikkeen ministeripääsihteeriksi, ja huhtikuussa Herrero nimitti Suárezin Kansallisen liikkeen apulaispääsihteeriksi, ja hän toimi tehtävässä Herreron kuolemaan auto-onnettomuudessa 12. kesäkuuta 1975 asti. Kun Arias Navarro muodosti hallituksen Francon kuoleman jälkeen 11. joulukuuta 1975, Suárez tuli mukaan tähän ministeripääsihteerin asemassa.


title: Adolfo Suárez

text: "Caudillo" oli kysellyt Suárezilta vain kuukausi ennen kuolemaansa tämän käsityksiä Espanjan poliittisesta tulevaisuudesta, ja Suárez oli vastannut suoraan, ettei uskonut Liikkeen selviävän Francon jälkeen ja että demokratisoituminen on väistämätöntä.


title: Adolfo Suárez

text: 9. kesäkuuta 1976 Cortesissa käsiteltiin "Lakia poliittisista yhdistyksistä" ("Ley de Asociaciones Políticas"), joka salli poliittisten yhdistysten (ei puolueiden) perustamisen, kunhan ne hyväksyivät Liikkeen periaatteet ("los principios del Movimiento") ja tunnustivat peruslait. Lain hyväksymistä puoltanut Suárez siteerasi Cortesille pitämässään puheessa vapaaehtoisessa maanpaossa ollutta runoilijaa Antonio Machadoa:


title: Adolfo Suárez

text: Kun Espanjan kuningas Juan Carlos I nimitti 3. heinäkuuta 1976 Adolfo Suárezin hallitsijakautensa toiseksi ja Espanjan 138. pääministeriksi, Suárez oli enemmistölle kansasta tuntematon henkilö. Francon vastainen vasemmisto, erityisesti kommunistinen puolue, vastusti Suárezin valintaa, koska hän oli Liikkeen kasvatti. Suárez kuitenkin kansallismielisenä monarkistina vakuuttui, että demokraattiset uudistukset olisi parasta tehdä kuninkaan johdolla, vasemmisto-oppositiota ja konservatiiveja (erityisesti armeijaa) ärsyttämättä. Siirtyminen demokratiaan oli tehtävä laillisesti ja lainsäädäntöä noudattaen. Tässä tehtävässä hänellä oli tukenaan parlamentin puhemies ja entinen pääministeri Torcuato Fernández-Miranda, joka oli toiminut upseerina kansallisten joukoissa sisällissodassa, Juan Carlosin politiikan opettajana, oikeustieteen professorina ja pitkän linjan vaikuttajana Liikkeessä. Yhteyttä armeijaan piti puolustusasioista vastaava 1. varapääministeri, kenraalikapteeni Manuel Gutiérrez Mellado, joka oli itsekin kansallisten joukoissa taistellut. Tärkein tukija kuitenkin oli kuningas Juan Carlos, jolle peruslait antoivat absoluuttisen monarkin vallan.


title: Adolfo Suárez

text: Suárez esitteli alun perin Fernández-Mirandan luonnosteleman siirtymäajan ("La Transición") aloittaneen lain poliittisesta uudistuksesta ("Ley para la Reforma Política"), jota tuki myös kuningas. Tarkoituksena oli vaiheittainen siirtyminen perustuslailliseen monarkiaan. Se hyväksyttiin Cortesissa 18. marraskuuta 1976 ja vielä kansanäänestyksessä 15. joulukuuta 1976, jolloin sitä kannatti äänestäjistä 94,17 prosenttia äänestysaktiivisuuden ollessa 77,8 prosenttia. Tämä oli kahdeksas ja viimeinen peruslaeista, ja se mahdollisti poliittisten puolueiden perustamisen sekä velvoitti valitsemaan Cortesin kokoonpanon yleisillä ja yhtäläisillä vaaleilla. Lain hyväksyessään vanha Cortes käytännössä lakkautti itse itsensä.


title: Adolfo Suárez

text: Keväällä 3. toukokuuta 1977 muodostettiin Suárezin johtama Demokraattisen keskustan unioni ("Unión de Centro Democrático", UCD), johon kuului useita keskustalaisia ja oikeistolaisia puolueita. Ideologialtaan se oli liberaali, monarkistinen ja kristillisdemokraattinen. Hitaampaa ja varovaisempaa uudistuspolitiikkaa kannatti Manuel Fraga Iribarnen oikeistokonservatiivinen Alianza Popular (AP). Kummassakin puolueessa oli entisiä francolaisia, mutta erityisesti AP oli profiloitua vanhan hallinnon puolueena.


title: Adolfo Suárez

text: 15. kesäkuuta 1977 pidetyt perustuslakia säätävän Cortesin vaalit olivat ensimmäiset parlamenttivaalit sitten vuoden 1936. Adolfo Suárezin johtama UCD voitti vaalit selvänä ykkösenä saaden 34,44 prosentin ääniosuuden ja 166 paikkaa 350:stä. Maltillinen keskustaoikeisto sai siis enemmän paikkoja kuin sosialistinen PSOE (118) ja kommunistinen PCE (19) yhteensä. Manuel Fragan AP joutui tyytymään 8,21 prosentin kannatukseen ja 16 paikkaan. Suárezin monarkiaan luottava politiikka oli siis onnistunut, eikä siirtymäajan kärkeen nousseet PSOE tai PCE.


title: Adolfo Suárez

text: Vaalivoiton myötä Suárez sai paitsi kuninkaan myös demokraattisen mandaatin pääministerin tehtävään. Uusi Cortes asetti kaikkien puolueiden edustajista perustuslakia säätävän komitean, joka sai työnsä valmiiksi syksyllä 1978. Komiteaan kuuluivat Gabriel Cisneros (UCD), José Pedro Pérez-Llorca (UCD), Miguel Herrero y Rodríguez de Miñón (UCD), Miquel Roca i Junyent (Convergència i Unió), Manuel Fraga Iribarne (Alianza Popular), Gregorio Peces-Barba (PSOE), Jordi Solé Tura (PSUC). Espanjassa heitä kutsutaan "perustuslain isiksi" ("Padres de la Constitución").


title: Adolfo Suárez

text: Cortes hyväksyi perustuslakikomitean esityksen perustuslaista 31. lokakuuta 1978. Poliittinen uudistustyö huipentui kansanäänestykseen 6. joulukuuta 1978. Äänestäjistä 88 prosenttia kannatti uutta perustuslakia äänestysaktiivisuuden ollessa 67,1 prosenttia. Peruslait ja francolaisen järjestelmän lakkauttanut perustuslaki tulivat voimaan, kun kuningas Juan Carlos allekirjoitti sen 27. helmikuuta 1978. Perustuslaki leikkasi huomattavasti monarkin aiempia absoluuttisia valtaoikeuksia, joten Espanjan tapauksessa kuningas myös itse päätti kaventaa valtaoikeuksiaan.


title: Adolfo Suárez

text: Perustuslain säätämisen myötä Suárezin kannatus oli huipussaan. UCD voitti parlamenttivaalit jälleen 1. maaliskuuta 1979 ja sai äänistä 34,44 prosenttia ja lisäsi paikkamääräänsä 168:aan. Myös PSOE kasvatti paikkamääräänsä 121:een (30,40 prosenttia äänistä) ja kommunistit 23:een (10,77 prosenttia äänistä). Sen sijaan Manuel Fragan vaikeuksiin ajautunut AP menetti kuusi paikkaa ja syvästi pettynyt Fraga erosi puolueensa puheenjohtajan paikalta.


title: Adolfo Suárez

text: Siirtymävaiheen ja kriisien päätyttyä Suárez ei enää menestynyt päivänpoliitikkona ja erosi pääministerin tehtävästä 25. tammikuuta 1981. Kiitoksena väistyvälle pääministerille kuningas Juan Carlos antoi hänelle Espanjan historian ensimmäisen Suárezin herttuan arvon.


title: Adolfo Suárez

text: Suárez oli vähemmistöhallituksia johtaessaan tehnyt yhteistyötä niin Fragan oikeiston kuin sosialistien ja kommunistien kanssa. Vuodesta 1980 alkaen hänen oma puolueensa kuitenkin alkoi hajota sisäisesti. Ensimmäiset yksittäiset eroamiset puolueesta vuoden 1980 aikana tapahtuivat paikallisalueiden puolueissa. Helmikuussa 1981 neljä UCD:n kansanedustajaa liittyi Alianza Populariin, ja pian heidän perässään 10 muuta UCD:n kansanedustajaa perusti "Demokraattisen toiminnan puolueen" ("Partido de Acción Democrática/PAD"), joka liittoutui sosialistien kanssa ja myöhemmin yhdistyi niihin. Kesällä 1982 puolueesta lähti 13 kansanedustajaa, jotka perustivat AP:n kanssa liittoutuneen Demokraattisen kansanpuolueen ("Partido Demócrata Popular").


title: Adolfo Suárez

text: Suárez erosi puolueesta 15 muun kansanedustajansa kanssa ja perusti Demokraattisen ja sosiaalisen keskustan ("Centro Democrático y Social", CDS), joka ei kuitenkaan enää yltänyt UCD:n menestyksen. UCD:n hajoaminen johti parlamentin poliittisen tasapainon horjahtamiseen niin, että päätettiin järjestää 28. lokakuuta 1982 uudet parlamenttivaalit, joiden voittajia olivat PSOE ja AP. Näissä vaaleissa CDS sai vain kaksi paikkaa, joista toinen kuului Madrista valitulle Suárezille.


title: Adolfo Suárez

text: CDS:n myötä Suárezista tuli kuitenkin tärkeä vaikuttaja Liberal Internationalissa, jonka jäseneksi puolue pääsi vuonna 1988. Vuonna 1989 Suarezista tuli Liberal Internationalin puheenjohtaja.. Hän jäi eläkkeelle aktiivipolitiikasta henkilökohtaisiin syihin vedoten vuonna 1991.


title: Adolfo Suárez

text: Vuonna 1996 Suárezia huomioitiin Asturian ruhtinaan rauhanpalkinnolla tunnustuksena merkittävästä työstä Espanjan demokratian puolesta. Ensimmäisten demokraattisten vaalien 30-vuotisjuhlallisuuksien yhteydessä 8. kesäkuuta 2007 kuningas Juan Carlos nimitti Suárezin Kultaisen taljan ritarikunnan 1193. ritariksi perusteena merkittävyys siirtymäkauden aikana.


title: Burka Band

text: Burka Band tai Blue Burqa Band on kolmen afganistanilaisen naisen muodostama indie rock -yhtye, joka on kotoisin Kabulista. Yhtyeen jäsenet esiintyvät nimettöminä ja he käyttävät burkaa, joka oli pakollinen taliban-hallinnon aikana, mutta hyvin yleinen vielä nykyäänkin. He julkaisivat singlen "Burka Blue" ja ensimmäisen levyn vuonna 2002. Yhtye on saavuttanut jonkin verran suosiota myös Euroopassa.


title: Nyrkkeilyn maailmanmestaruuskilpailut 2007

text: Vuoden 2007 nyrkkeilyn maailmanmestaruuskilpailut järjestettiin 18. lokakuuta – 4. marraskuuta Chicagossa, Yhdysvalloissa. Kisoissa oteltiin 11 painoluokassa.


text: Kilpailut myönnettiin alun perin Moskovalle, mutta Kansainvälinen amatöörinyrkkeilyliitto AIBA otti kaupungilta järjestämisoikeuden pois tiettyjen sitoumuksien jäätyä täyttämättä. Kisoihin ilmoittautui MM-nyrkkeilyhistorian ennätysmäärä nyrkkeilijöitä ja osanottajamaita: 623 nyrkkeilijää 114 maasta. Amatöörinyrkkeilyhistorian menestynein maa Kuuba ei ollut mukana.


title: Leopoldo Calvo-Sotelo

text: Leopoldo Calvo-Sotelo y Bustelo (14. huhtikuuta 1926, Madrid – 3. toukokuuta 2008, Madrid) oli espanjalainen poliitikko. Hän toimi helmikuusta 1981 joulukuuhun 1982 maansa pääministerinä Demokraattisen keskustan unionin edustajana. Häntä edelsi Adolfo Suárez, joten hän oli Francisco Francon diktatuurin kaatumista seuranneista pääministereistä järjestyksessä toinen. vaikka hänen kautensa kesti vain vajaat kaksi vuotta, hän sai aikaan monia tärkeitä muutoksia. Hän neuvotteli maansa NATO-jäsenyydestä, ja sai baskialueen rauhoittumaan sopimalla autonomiasta.


title: Leopoldo Calvo-Sotelo

text: Ennen pääministeriksi valintaansa Calvo-Sotelo toimi Espanjan valtiollisen rautatieliikenneyhtiön Renfen ("Red Nacional de los Ferrocarriles Españoles") presidenttinä 1967–1968 ja maan hallituksen julkisten töiden ministerinä 1976 ja talousministerinä 1980–1981.


title: Charles Jarrott

text: Charles Jarrott (16. kesäkuuta 1927 – 4. maaliskuuta 2011) oli brittiläinen elokuvaohjaaja. Hänet palkittiin vuonna 1970 Golden Globella työstä elokuvassa "Tuhannen päivän kuningatar" (1969).


title: Charles Jarrott

text: Lontoossa syntyneen Jarrottin muihin elokuviin kuuluvat "Maria, skottien kuningatar" (1971), "Shangri-La" (1973), "Sydänyön tulla puolen" (1977), "Condorman" (1981), "Voiton maku" (1986) ja "Vihollinen vierelläsi" (2001). Hän teki myös televisiotyötä ja voitti vuonna 1995 Emmyn.


title: Charles Jarrott

text: Jarrottilla oli elämänsä aikana kolme avioliittoa. Ensimmäisestä puolisostaan Rosemary Palinista hän erosi melko tarkalleen kahdeksan avioliittovuoden päätteeksi 1957; toinen avioliitto Katharine Blaken kanssa alkoi vuonna 1959, mutta päättyi sekin eroon vuonna 1982. Hän solmi 13. syyskuuta 1992 kolmannen avioliittonsa Suzanne Bledsoen kanssa, mutta jäi leskeksi 26. syyskuuta 2003.


title: Risto Antikainen

text: Risto Olavi Antikainen (s. 18. heinäkuuta 1949 Kuopio) on suomalainen psykologi ja kirjailija.


title: Risto Antikainen

text: Antikaisen vanhemmat olivat maanviljelijä Eino August Antikainen ja keittäjä Anni Ester Nikkarinen. Hän pääsi ylioppilaaksi Kuopion klassillisesta lyseosta 1968 ja valmistui valtiotieteen kandidaatiksi Helsingin yliopistosta 1971.


title: Risto Antikainen

text: Antikainen sai esikoiskirjastaan "Hiljainen kylätie" J. H. Erkon palkinnon vuonna 1974.


title: Rottweil

text: Rottweil on lounaisen Saksan vanhin kaupunki. Se sijaitsee Baden-Württembergin osavaltiossa. Kaupungissa oli noin 24 000 asukasta vuoden 2011 väestönlaskennassa. Kaupunki on tunnettu keskiaikaisjuhlastaan, ja se on Rottweiler-koirarodun tyyssija.


title: Rottweil

text: Rottweilin alueen asutuksesta on jälkiä 2000-luvulta ennen ajanlaskun alkua. Kaupungin perustivat roomalaiset nimellä Arae Flaviae vuonna 73. Sen roomalaiset kylpylät ja Orfeuksen mosaiikki ajoittuvat 100-luvun loppuun. Kaupungista tuli herttuakunta ja kuninkaallinen hovi ennen vuotta 771 ja myöhemmin keskiajalla vapaa keisarillinen kaupunki vuonna 1268.


title: Rottweil

text: Kaupunki liittyi sveitsiläiseen valaliittoon 1463 ja kuului siihen usean vuosisadan ajan. Napoleonin vallatessa alueen 1803 Rottweil kuitenkin menetti sekä vapaakaupunkioikeutensa että liittolaisuutensa Sveitsin kanssa. Kaupungin julkisivu on säilynyt lähes koskemattomana 1500-luvulta lähtien.


title: Tuula Sandström

text: Tuula Sandström (s. 6. kesäkuuta 1942 Seinäjoki) on suomalainen kirjailija, runoilija ja kääntäjä. Koulutukseltaan hän on filosofian kandidaatti, joksi hän valmistui Turun yliopistosta. Kirjailijan uran lisäksi Sandström toimi vuoteen 2006 asti Turun Lyseon lukion englannin kielen opettajana. Hänellä on kolme tytärtä.


title: Tuula Sandström

text: Julkaisijana toiminut WSOY.


title: Tuula Sandström

text: Lisäksi Tuula Sandström on julkaissut runoja antologioissa.


title: Merja Huttunen

text: Merja Tuulikki Huttunen (s. 17. tammikuuta 1955 Helsinki) on suomalainen kirjailija.


title: Merja Huttunen

text: Merja Huttunen sai esikoiskirjastaan "Hello love" sekä J. H. Erkon palkinnon että Kalevi Jäntin palkinnon. Kirjasta otettiin 4 painosta vuosina 1972–1974.


title: John Turner

text: John Napier Wyndham Turner PC, CC, QC, (s. 7. kesäkuuta 1929) on kanadalainen Liberaalisen puolueen poliitikko. Hän toimi maansa seitsemäntenätoista pääministerinä 30. kesäkuuta – 17. syyskuuta 1984.


title: John Turner

text: Turner on koulutukseltaan lakimies. Hän pääsi parlamenttiin ensimmäistä kertaa vuonna 1962 ja toimi vuosina 1984–1990 Liberaalien puoluejohtajana.


title: John Turner

text: Ennen pääministeriyttään Turner oli toiminut Kanadan oikeusministerinä vuosina 1968–1972 ja talousministerinä 1972–1975. Hänestä tehtiin vuonna 1994 Order of Canadan jäsen.


title: Laomedon

text: Laomedon () oli kreikkalaisessa mytologiassa Troijan toinen kuningas, Iloksen ja Eurydiken poika.


title: Laomedon

text: Laomedonilla oli kaksi vaimoa: Strymo ja Leukippe. Heidän kanssaan hän oli Priamoksen, Astyokhen, Lampoksen, Hiketaonin, Klytioksen, Killan, Proklian, Aithyllan, Klytodoran ja Hesionen isä. Useimmat lähteet mainitsevat lisäksi Tithonoksen hänen vanhimmaksi pojakseen. Lisäksi Laomedonilla oli nymfi Kalyben kanssa poika nimeltä Bykolion.


title: Laomedon

text: Ennen Troijan sotaa Poseidon ja Apollon, jotka olivat uhmanneet Zeusta, lähetettiin rangaistukseksi palvelemaan kuningas Laomedonia. Laomedon laittoi heidät rakentamaan muuria kaupungin ympärille luvaten palkita heidät ruhtinaallisesti – Homeroksen mukaan tosin ainoastaan Poseidon rakensi muuria Apollonin toimiessa paimenena, mutta muurin valmistuttua vuoden kuluttua Laomedon rikkoi lupauksensa. Rangaistukseksi tästä Apollon lähetti ruton ja Poseidon merihirviön piinaamaan Troijaa.


title: Laomedon

text: Laomedon päätti oraakkelin neuvosta uhrata tyttärensä Hesionen Poseidonille toivoen siten lepyttävänsä tämän. Herakles saapui kuitenkin paikalle ja tarjoutui pelastamaan Hesionen, jos Laomedon antaisi palkkioksi jumalaista syntyperää olevat tammat; nämä olivat ne hevoset, jotka Zeus oli aikanaan antanut Trokselle hyvitykseksi Ganymedeen sieppauksesta. Saatuaan lupauksen tästä Herakles surmasi pedon ja siten pelasti Hesionen. Laomedon rikkoi kuitenkin tämänkin lupauksensa, ja Herakles joutui palaamaan takaisin tyhjin käsin uhaten kuitenkin Troijaa sodalla. Diodoros Sisilialaisen mukaan Herakles olisi kuitenkin saanut sekä Hesionen että tammat muiden runsaiden lahjojen kera, mutta jättänyt nämä Laomedonin huostaan odottamaan, että hän saisi haettua ne myöhemmin.


title: Laomedon

text: Herakles palasikin myöhemmin – yhdessä Oikleen ja Telamonin kanssa – ja alkoi piirittää Troijaa, tappoi Laomedonin ja tämän pojat Podarkesta lukuun ottamatta. Tämän pelasti hänen oma sisarensa Hesione, joka osti veljensä hengen kultaisella huivillaan. Tästä alkaen Podarkesta alettiin kutsua Priamokseksi (, "ostaa").


title: Laomedon

text: Myös Herakleella oli saman niminen poika yhden Thespioksen tyttären, Melinen, kanssa.


title: Eeva Heilala

text: Eeva Heilala (s. 13. joulukuuta 1934 Paavola) on suomalainen kirjailija ja runoilija, joka teki varsinaisen päivätyönsä maatalon emäntänä Ruukissa.


title: Eeva Heilala

text: Heilala sai esikoiskirjastaan "Hyvä on maa" J. H. Erkon palkinnon vuonna 1976. Syksyllä 2005 Heilalalle myönnettiin Oulun läänin taidepalkinto.


title: Leo Sachs

text: Leo Sachs (14. lokakuuta 1924 – 12. joulukuuta 2013) oli vuonna 1980 lääketieteen Wolfin palkinnolla palkittu tutkija. Hän syntyi Leipzigissä, muutti vuonna 1933 Englantiin ja asui vuodesta 1952 Israelissa.


title: Leo Sachs

text: Sachsille myönnettiin Wolfin lisäksi Israel-palkinto vuonna 1972 ja Yhdysvaltain kansallisen tiedeakatemian ulkomaalaisjäsenyys vuonna 1995.


title: Piin päivä

text: Piin päivä () ja piin likiarvon päivä () ovat epävirallisia matemaattisen vakion π (pii) kunniaksi juhlittavia vuosipäiviä. Piin päivää juhlitaan 14. maaliskuuta (3/14 yhdysvaltalaisessa järjestelmässä), koska piin arvo on noin 3,14. Maaliskuun neljästoista sattuu myös olemaan Albert Einsteinin syntymäpäivä.


title: Piin päivä

text: Ensimmäistä piin päivää juhlittiin San Franciscon tiedekeskus Exploratoriumissa vuonna 1988, jolloin museon henkilökuntaa ja vieraita marssi ympyrää ja söi sen jälkeen piirakoita (engl. "pie", ääntyy kuten "pi"). Piin päivän keksijä, "Prince of Pi", on Larry Shaw, Exploratoriumin eläkkeellä oleva työntekijä, joka kuitenkin auttaa yhä juhlavalmisteluissa.


title: Piin päivä

text: Piin likiarvon päivää taas voidaan juhlia esimerkiksi seuraavina päivinä:


title: David Landes

text: David Saul Landes (29. huhtikuuta 1924 New York – 17. elokuuta 2013 Haverford, Pennsylvania) oli yhdysvaltalainen taloushistorioitsija. Hän toimi Harvardin yliopiston taloustieteen ja George Washingtonin yliopiston historian professorina.


title: David Landes

text: Landes valmistui City College of New Yorkista ja Harvardin yliopistosta. Hän sai jälkimmäisestä tohtorinarvonsa vuonna 1953. Hänen keskeisten julkaisujensa joukkoon lukeutui "The Wealth and Poverty of Nations" (1998). Hän kävi kiistaa Stephen Marglinin kanssa sosialistisen ja uusklassisen analyysin vastakkaisista näkemyksistä. Kiistan ollessa kuumimmillaan kumpikin kirjoitti elämään jääneen artikkelin omasta näkökulmastaan. Marglinin artikkeli on nimeltään "What do bosses do?" (1974, 1975) ja Landesin "What do bosses really do?" (1986).


title: David Landes

text: Landes toimi Kansallisen tiedeakatemian jäsenenä vuodesta 1983.


title: Philip Pearlstein

text: Philip Pearlstein (s. 24. toukokuuta 1924) on yhdysvaltalainen taidemaalari. Hänen tyylisuuntauksenaan on moderni realismi.


title: Philip Pearlstein

text: Pearlstein syntyi Pittsburghissa, Pennsylvaniassa, ja opiskeli Carnegie Institute of Technologyssä sekä New Yorkin yliopistolla. Hänen töitään on näytillä useissa huomattavissa yhdysvaltalaisissa kokoelmissa, kuten Art Institute of Chicagossa, Metropolitan Museum of Artissa ja Museum of Modern Artissa, eivätkä ne ole jääneet täysin tuntemattomiksi kansainväliselläkään tasolla.


title: Philip Pearlstein

text: Pearlstein on ollut Yhdysvaltain taiteiden ja kirjallisuuden akatemian jäsenenä vuodesta 1982. Useissa hänen teoksissaan on keskeisessä osassa alaston ihmiskeho; toinen hänen vanhemmistaan oli kirurgi.


title: Leonard Pennario

text: Leonard Pennario (9. heinäkuuta 1924 – 27. kesäkuuta 2008) oli yhdysvaltalainen pianisti. Hän syntyi Buffalossa, New Yorkin osavaltiossa, mutta asui suurimman osan elämästään Los Angelesissa.


title: Leonard Pennario

text: Pennario esitti Edvard Griegin pianokonserton jo 12-vuotiaana. Hän levytti enimmäkseen romantiikan ja sitä myöhemmän ajan säveltäjien tuotantoa; näiden joukkoon lukeutuvat muiden muassa George Gershwin, Sergei Rahmaninov, Miklós Rózsa, Louis Moreau Gottschalk ja Sergei Prokofjev.


title: Leonard Pennario

text: Grammy-palkittu Pennario jatkoi esiintymis- ja levytysuraansa 1990-luvun loppupuolelle saakka. Hänen ammattiuransa kesti näin ollen kaikkiaan yli kuuden vuosikymmenen ajan. Hänelle myönnetiin paikka "Buffalo Music Hall of Famesta" vuonna 2007.


title: Roland Petit

text: Roland Petit (13. tammikuuta 1924 – 10. heinäkuuta 2011) oli ranskalainen tanssija ja koreografi. Hän meni vuonna 1954 naimisiin Zizi Jeanmairen kanssa, joka on tulkinnut useita hänen koreografioitaan. Hänen muistelmateoksensa "J'ai dansé sur les flots" julkaistiin vuonna 1993.


title: Joy Page

text: Joy(ce) Ann Page, alun perin Paige (9. marraskuuta 1924 – 18. huhtikuuta 2008) oli yhdysvaltalainen näyttelijä. Hänen tunnetuin roolinsa oli Annina Brandel elokuvassa "Casablanca" (1942). Hänellä on äitinsä puolelta venäjänjuutalaisia sukujuuria.


title: Joy Page

text: Pagen isä oli mykkäelokuvanäyttelijä Don Alvarado ja äiti Ann Boyar. Tyttärensä ollessa 5-vuotias vanhemmat erosivat, ja vuonna 1936 äiti meni uusiin naimisiin Warner Bros. -johtaja Jack Warnerin kanssa.


title: Joy Page

text: "Casablancaan" sisältyy ainoa esiintyminen, jonka Page teki Warner Bros.ille. Hän kuitenkin jatkoi uraansa muissa elokuvissa ja esiintyi myös televisiossa. Hän oli vuosina 1945–1970 naimisissa William T. Orrin kanssa, ja parille syntyi kolme lasta.


title: Norman Painting

text: Norman George Painting OBE (23. huhtikuuta 1924 – 29. lokakuuta 2009) oli brittiläinen näyttelijä. Hän esiintyi vuodesta 1950 kuolemaansa saakka Phil Archerin roolissa radion saippusarjassa "The Archers".


title: Norman Painting

text: Painting on valmistunut Birminghamin yliopistosta ja Oxfordin Christ Churchista.


title: Leslie Phillips

text: Leslie Samuel Phillips (s. 20. huhtikuuta 1924 Lontoo) on englantilainen näyttelijä.


title: Leslie Phillips

text: Phillips teki ensimmäiset esiintymisensä elokuvissa jo 1930-luvulla. Hän on tullut tunnetuksi muun muassa "Carry On" -komediaelokuvasarjasta ja vuoden 1961 elokuvasta "Leijonan kidassa". Esimerkkejä Phillipsin myöhemmältä uralta ovat esiintymiset "Tomb Raiderissa" (2001) ja "Venuksessa" (2006). "Venuksesta" hän sai parhaan miessivuosan Bafta-palkintoehdokkuuden.


title: Leslie Phillips

text: Phillipsin omaelämäkerta "Hello" julkaistiin vuonna 2006. Vuonna 2008 hänelle myönnettiin Brittiläisen imperiumin ritarikunnan komentajan arvonimi (CBE).


title: Leslie Phillips

text: Phillips on ollut naimisissa kolmesti: Ensimmäinen liitto Penelope Bartleyn kanssa päättyi eroon vuonna 1965. Toisen liittonsa hän solmi näyttelijä Angela Scoularin kanssa 1982. Scoular kuoli vuonna 2011, ja joulukuussa 2013 Phillips avioitui kolmannen kerran. Liitostaan Bartleyn kanssa hänellä on neljä lasta.


title: Ajatuskoe

text: Ajatuskoe on mielessä suoritettu koe, jota voidaan käyttää teorioiden havainnollistamiseen tai testaamiseen. Ajatuskokeessa voidaan kuvitella tilanne, joka olisi mahdotonta tai hyvin hankalaa saada aikaan tosimaailmassa, esimerkiksi matkustaminen nopeudella, joka olisi hyvin lähellä valonnopeutta. Ajatuskokeet eivät kuitenkaan ole empiirisiä kokeita, koska ne eivät perustu havaintoihin ja fyysisiin koejärjestelyihin, vaan ne hyödyntävät apriorista menetelmää.


title: Ajatuskoe

text: Ajatuskokeita on käytetty monilla aloilla, kuten fysiikassa, matematiikassa, filosofiassa ja oikeustieteessä. Filosofiassa niitä on käytetty jo esisokraattisena aikana, ja oikeuden alalla antiikin Roomassa. Fysiikassa ajatuskokeita käytti jo mm. Galileo Galilei.


title: Matt Dallas

text: Matthew Joseph Dallas (s. 21. lokakuuta 1982 Phoenix, Arizona, Yhdysvallat) on yhdysvaltalainen näyttelijä. Hän on tullut tunnetuksi sarjasta "Kyle XY", jossa hän näyttelee päähenkilöä Kyleä. Ennen näyttelijän uraansa Dallas teki myös mallin töitä.


title: Kevin McHale

text: Kevin Edward McHale (s. 19. joulukuuta 1957 Hibbing, Minnesota) on yhdysvaltalainen koripalloilija ja koripallovalmentaja. Hän voitti NBA:ssa pelaajana kolme mestaruutta ja toimi peliuransa jälkeen NBA:ssa valmentajana.


title: Kevin McHale

text: McHale syntyi Minnesotassa. Hänen isänsä oli taustaltaan irlantilainen ja äitinsä kroatialainen. Hän kärsi pahasta oikean jalan luunmurtumasta kesken aktiiviuransa vuonna 1987.


title: Kevin McHale

text: McHale pelasi NBA-joukkue Boston Celticsissa vuosina 1980–1993. Hän voitti seuran paidassa kolme NBA-mestaruutta. Kevin McHalen viimeinen NBA-kausi oli 1992–1993. Hänet valittiin Basketball Hall of Fameen vuonna 1999.


title: Kevin McHale

text: Peliuransa jälkeen hän on muun muassa toiminut Minnesota Timberwolvesin päävalmentajana kausina 2004–2005 ja 2008–2009. Vuosina 2011–2015 McHale valmensi Houston Rocketsia.


title: Kevin McHale

text: McHale vieraili kahdesti "Cheers"-televisiosarjassa vuosina 1990 ja 1991.


title: Alli Häjänen

text: Alli Häjänen-Piironen (9. syyskuuta 1909 Jalasjärvi – 18. joulukuuta 1993 Helsinki) oli suomalainen näyttelijä. Hän näytteli muun muassa Lauri Kokkosen näytelmässä "Ruskie neitsyt", joka kantaesitettiin Porin Teatterissa keväällä 1972. Häjäsen tärkein elokuvarooli oli Isumummu Pekka Parikan "Pohjanmaassa" (1988). "Naapurilähiö"-televisiosarjassa (1969–1976) Häjänen esitti palvelijatar Hinniä.


title: Alli Häjänen

text: Häjänen kävi 6/9 luokkaa tyttökoulua sekä opiskeli kieliä ja kävi teatterialan kursseja. Hän toimi pankkivirkailijana 1929–1943 ja näytteli Kemin teatterissa 1935–1943, Turun työväen teatterissa 1943–1946, Tampereen Työväen Teatterissa 1946–1949, Vaasan teatterissa 1949–1952, Radioteatterissa 1952–1953 ja Porin teatterissa 1953–1974.


title: Alli Häjänen

text: Häjänen toimi eteläpohjalaismurteen asiantuntijana elokuvan "Härmästä poikia kymmenen" (1950) tuotannossa.


title: Alli Häjänen

text: Häjäsen puoliso oli näyttelijä Jussi Piironen vuosina 1956–1970.


title: Alli Häjänen

text: Häjänen palkittiin Pro Finlandia -mitalilla vuonna 1959.


title: Who Are You

text:
Who Are You on brittiläisen rockyhtye The Whon elokuussa 1978 julkaistu kahdeksas studioalbumi. Levyn sävellykset ovat suhteellisen kokeilevia, ja erityisesti syntetisaattori on levyllä tärkeässä osassa.
Albumi on viimeinen, jolla soittaa The Whon alkuperäinen rumpali Keith Moon. Hän kuoli noin kaksi viikkoa levyn julkaisun jälkeen syyskuussa 1978.


title: Who Are You

text:
Levyn nimikappale ”Who Are You” julkaistiin singlenä, ja kappaleesta tuli hitti sekä Britanniassa että Yhdysvalloissa. Nykyisin kappaletta pidetään yhtenä suurimmista The Who -klassikoista. Se on tullut tutuksi myös yhdysvaltalaisesta tv-sarjasta "C.S.I.".A-puoli
B-puoli


title: Nelly Landry

text: Nelly Adamson Landry (28. joulukuuta 1916 Brugge – 22. helmikuuta 2010) oli Belgiassa syntynyt, Ranskan kansalaisuuden saanut tennispelaaja. Hän voitti Ranskan avoimen mestaruuden naisten kaksinpelissä vuonna 1948. Lisäksi hän hävisi kaksi kertaa kaksinpelin loppuottelussa Ranskassa, vuonna 1938 maannaiselleen Simone Mathieulle, ja vuonna 1949 yhdysvaltalaiselle Margaret Osborne duPontille.


title: Töyhtötinamit

text: Töyhtötinamit ("Eudromia") on tinamien suku. Siihen kuuluu kaksi lajia, jotka kumpikin esiintyvät Etelä-Amerikassa:


title: Jahangir Khan

text: Jahangir Khan (s. 10. joulukuuta 1963) on pakistanilainen entinen squashinpelaaja.


title: Jahangir Khan

text: Khanista tuli 17-vuotiaana vuonna 1981 kaikkien aikojen nuorin squashin maailmanmestari. Hän oli pitkään lyömätön, ja voittoputken katkaisi vasta Ross Norman Toulousen MM-kilpailuissa 1986.


title: Jahangir Khan

text: Khan ennätti uransa aikana voittaa maailmanmestaruuden kuudesti ja Britannian avoimet kymmeneen otteeseen. Hän vetäytyi peliuraltaan vuonna 1993 mutta nousi vuonna 2002 Maailman squashliiton johtajaksi. Myös Khanin isä Roshan Khan oli squash-mestari. Toinen maailmankuulu pakistanilainen squashinpelaaja Jansher Khan ei ole hänen lähisukulaisensa.


title: Pasi Kauha

text: Pasi Kauha (s. 22. marraskuuta 1969) on suomalainen aktiiviuransa lopettanut koripalloilija.


title: Pasi Kauha

text: Kauhan kasvattajaseura on Forssan Koripojat. Hän pelasi 14 nuorten maaottelua. Koripoikien lisäksi Kauha edusti SM-sarjassa Uudenkaupungin Korihaita, Tampereen Pyrintöä sekä Namika Lahtea. Hän keräsi uransa aikana 829 pallonriistoa runkosarjassa, joka sijoittuu Korisliigan kaikkien aikojen tilastossa toiselle sijalle Gerald Lee Sr.:n jälkeen. Kauhalla on nimissään muun muassa Pyrinnön seuraennätys riistoissa (10) vuodesta 1996 lähtien.


title: Pasi Kauha

text: Kauden 2007–08 päätteeksi Kauhalla oli tilillään 499 runkosarjaottelua, minkä vuoksi hän halusi pelata vielä yhden ottelun Korisliigassa. Tämän takia hän teki Forssan Koripoikien kanssa ottelukohtaisen sopimuksen, jolloin hän sai 500 peliä täyteen. Kauha pelasi pääsarjatasolla 500 runkosarjaottelua ja 31 pudotuspeliottelua. Hänet palkittiin vuonna 2001 SM-sarjan parhaana kuudentena pelaajana.


title: NHL:n varaustilaisuus 2003

text: NHL:n varaustilaisuus 2003 oli NHL:n 41. vuotuinen . Se järjestettiin 21. ja 22. heinäkuuta Gaylord Entertainment Centerillä Nashvillessä. Ensimmäinen varaus oli maalivahtilupaus Marc-Andre Fleury, jonka varasi Pittsburgh Penguins.


title: NHL:n varaustilaisuus 2003

text: Monet ammattilaiset ovat sanoneet, että kyseinen varaustilaisuus on yksi kovatasoisimpia varaustilaisuuksia NHL:n historian aikana. Fleury, Staal, Horton ja Žerdev - neljä ensimmäistä varausta, pelasivat heti suurimman osan seuraavasta kaudesta NHL:ssä. Milan Michálek myös osallistui San Jose Sharksin harjoitusleirille, mutta loukkaantuminen esti pelaamisen seuraavalla kaudella. Myös toisen kierroksen varaus Patrice Bergeron sai huomattavasti peliaikaa Boston Bruinsissa. Kaikki kymmenen ensimmäistä varausta pelasivat ainakin yhdeksän ottelua kaudella . Harvinaisesti kaikki ensimmäisellä varauskierroksella valitut pelaajat ovat pelanneet vähintään yhden NHL ottelun.


title: Ellen Barkin

text: Ellen Rona Barkin (s. 16. huhtikuuta 1954 New York, New York) on yhdysvaltalainen näyttelijä.


title: Ellen Barkin

text: Hän syntyi amerikanjuutalaiseen perheeseen. Hän aloitti näyttelijänuransa 1980-luvun vaihteessa. Hänen uransa tunnetuimpia elokuvia ovat muun muassa "Svengijengi vauhdissa jälleen" ("Diner", 1982), "Kantrin kaipuu" ("Tender Mercies", 1983), "Down by Law" (1986), "Likaiset lahjukset" ("The Big Easy", 1987), "Siesta" (1987), "Rakkauden meri" ("Sea of Love", 1989) ja "Ocean’s Thirteen" (2007). Tämän lisäksi hän on näytellyt lukuisissa televisioelokuvissa ja voittanut Emmy-palkinnon televisioelokuvasta "Before Women Had Wings" (1997). Sen lisäksi hän on luonut uraa teatterissa.


title: Ellen Barkin

text: Ellen Barkin on ollut kaksi kertaa naimisissa, mutta kummatkin avioliitot ovat päättyneet eroon. Ensimmäisestä avioliitosta näyttelijä Gabriel Byrnen kanssa hänellä on kaksi lasta.


title: Lapuan keskuskenttä

text:
Lapuan keskusurheilukenttä on yleisurheilu- ja jalkapallokenttä Lapualla. Se sijaitsee Lapuan urheilukeskusalueella, ja sen vieressä sijaitsevat Lapuan pesäpallostadion, uimahalli, urheilutalo ja jäähalli. Keskuskenttää ympäröivät juoksuradat ja pelialustana on luonnonnurmi. Kentällä on katettu pääkatsomo johon mahtuu noin 750 katsojaa. Takasuoralla on 700 katsojan maavallikatsomo sekä etusuoralla katsomon molemmin puolin kaksi pientä maavallikatsomoa. Lisäksi tarvittaessa on saatavilla tilapäisiä katsomoita ympäri kenttää.
Kentällä järjestetään Suomen Palloliiton alaisia liiton ja piirisarjan jalkapallo-otteluita ja myös erilaisia turnauksia sekä jalkapallon maaotteluita. Lisäksi kentällä järjestetään yleisurheilukisoja sekä eri liittojen mestaruuskilpailuja ja muita tilaisuuksia.


title: Lapuan keskuskenttä

text: Kentän yleisöennätys jalkapallossa on vuodelta 1974, jolloin Suomen alle 21-vuotiaiden maajoukkueen ottelua Puolaa vastaan oli seuraamassa 3 400 katsojaa. Viimeksi kentällä on pelattu maaottelu vuonna 2007, kun naisten U21-joukkue kohtasi Lapualla Saksan PM-turnauksen ottelussa.


title: Lapuan keskuskenttä

text: Luultavasti suurin keskuskentällä järjestettu tapahtuma on ollut vuoden 1995 Kalevan kisat. Tuolloin tapahtumaa oli seuraamassa yhteensä 24 000 katsojaa. Vuosina 2008 ja 2009 Lapualla järjestettiin myös yleisurheilun Eliittikisat.


title: Dániel Gyurta

text: Dániel Gyurta (s. 4. toukokuuta 1989) on unkarilainen uimari ja olympiavoittaja.


title: Dániel Gyurta

text: Budapestissa syntynyt Gyurta on jo nuorena onnistunut luomaan huomattavan kilpailu-uran. Hän voitti 15-vuotiaana hopeaa 200 metrin rintauinnissa Ateenan 2004 kesäolympialaisissa ajalla 2.10.80. Hän ui rauhallisesti ensimmäiset sata metriä ja kiristi sen jälkeen tahtia; toisin menettelivät hänen kilpakumppaninsa, kultamitalisti Kosuke Kitajima ja pronssimitalisti Brendan Hansen.


title: Dániel Gyurta

text: Gyurta voitti 200 metrin rintauinnissa kultaa lyhyen radan EM-kilpailuissa Helsingissä 2006 ajalla 2.06,58 ja Debrecenissä 2007 uudella Euroopan ennätyksellä 2.05,49. Rooman MM-kilpailuissa 2009 hän voitti kultaa 200 metrin rintauinnissa ajalla 2.07,64. Saman vuoden Istanbulin lyhyen radan EM-kilpailuissa hän voitti mestaruuden 200 metrin rintauinnissa ajalla 2.00,67 ja sai hopeaa 100 metrin rintauinnissa ajalla 56,72. Budapestin EM-kilpailuissa 2010 hän voitti 200 metrin rintauinnin pitkän radan Euroopan-mestaruuden kisaennätyksellä 2.08,95. Saman vuoden Dubain lyhyen radan MM-kilpailuissa hän sai hopeaa 200 metrin rintauinnissa. Hän voitti saman matkan pitkien ratojen maailmanmestaruuden Shanghissa 2011 ajalla 2.08,41. Hän voitti 200 metrin rintauinnin myös saman vuoden Szczecinin lyhyen radan EM-kilpailuissa.


title: Dániel Gyurta

text: Gyurta voitti Debrecenin EM-kilpailuissa 2012 kultaa 200 metrin rintauinnissa ajalla 2.08,60. Lisäksi hän sai pronssia 4 × 100 metrin sekauintiviestissä. Lontoon olympialaisissa hän voitti 200 metrin rintauinnissa kultaa maailmanennätysajalla 2.07,28. Hän voitti samana vuonna 200 metrin rintauinnin lyhyiden ratojen maailmanmestaruuden Istanbulissa ajalla 2.01,35. Hän voitti 200 metrin rintauinnin maailmanmestaruuden jälleen Barcelonassa 2013 ajalla 2.07,23. Saman vuoden Herningin lyhyen radan EM-kilpailuissa hän voitti kultaa 100 metrin rintauinnissa ajalla 57,08 ja 200 metrin rintauinnissa ajalla 2.00,72. Berliinin EM-kilpailuissa 2014 hän sai pronssia 4 × 100 metrin sekauintiviestissä. Hän voitti samana vuonna 200 metrin rintauinnin lyhyen radan maailmanmestaruuden Dohassa ajalla 2.01,49. Kazanin MM-kilpailuissa 2015 hän oli 200 metrin rintauinnissa kolmas. Saman vuoden Netanyan lyhyen radan EM-kilpailuissa hän sai 200 metrin rintauinnissa hopeaa.


title: Dániel Gyurta

text: Rion olympialaisten aikana Dániel Gyurta valittiin ueheilijakomissioon ja sen myötä Kansainvälisen olympiakomitean jäseneksi 8 vuoden ajanjaksolle 2017-2024.


title: Kimmo Muurinen

text: Kimmo Muurinen (s. 23. helmikuuta 1981 Vantaa) on suomalainen kilpauransa päättänyt koripalloilija. Muurinen teki sopimuksen Honkaan kauden 2013–2014 helmikuussa pidettyään alkukauden taukoa koripalloilusta. Tätä ennen hän oli edustanut Suomessa Nilan Bisonsia, Torpan Poikia, Espoon Honkaa, Pussihukkia sekä Panttereita. Lisäksi Muurinen pelasi urallaan ammattilaisena Saksan ja Italian pääsarjoissa. Suomen koripallomaajoukkueeseen Muurinen kuului vuosina 2000–2014 osallistuen kolmeasti arvokisojen lopputurnaukseen.


title: Kimmo Muurinen

text: Muurinen oli pelipaikaltaan laitahyökkääjä, ja pituutta hänellä oli 202 cm. Hänen kasvattajaseura oli Pantterit. Hän pelasi myös Yhdysvalloissa Arkansas Little Rock -yliopiston joukkueessa. Hänet palkittiin vuonna 2001 SM-sarjan vuoden tulokkaana. Muurinen saavutti Suomen mestaruuden Hongan riveissä vuosina 2007 ja 2008 ja Nilan Bisonsissa vuonna 2013.


title: Kimmo Muurinen

text: Vuonna 2009 Muurinen siirtyi ulkomaille NSB Napoliin. Joulutauon jälkeen Napolin avainpelaajat lähtivät joukkueesta ja pian tämän jälkeen Muurinen siirtyi Scafatiin. Kesällä 2010 Muurinen siirtyi Skyliners Frankfurtin joukkueeseen vuoden mittaisella sopimuksella. Hän pelasi joukkueen avausviisikossa ja teki 6,7 pistettä Bundesliigassa. Kaudeksi 2011–2012 Muurinen palasi Suomeen Torpan Poikien joukkueeseen.


title: Kimmo Muurinen

text: Muurinen on ollut naimisissa kilpauransa päättäneen koripalloilija Jenni Muurisen (o.s. Laaksonen) kanssa. Heillä on kaksi poikaa.


title: Kosketussuojaus

text: Kosketussuojaus tarkoittaa ihmisen suojausta sähköiskulta normaalitilanteessa. Tämä tunnetaan myös vanhemmalta nimeltään "perussuojaus".


title: Luettelo televisiosarjan Cow & Chicken jaksoista

text: Luettelo Cow & Chicken -piirrossarjan jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.


title: Kōsuke Kitajima

text: Kōsuke Kitajima (; s. 22. syyskuuta 1982) on japanilainen rintauintiin erikoistunut kilpauimari. Hän voitti kultaa 100 ja 200 metrin rintauinnista vuoden 2004 kesäolympialaisissa Ateenassa. Vuoden 2008 kesäolympialaisissa Kitajima uusi kultansa sekä sadan että 200 metrin rintauinnissa.


title: Kōsuke Kitajima

text: Kitajimalla on ollut myös olympialaisten ulkopuolista menestystä: hän voitti vuoden 2003 MM-kilpailussa Barcelonassa kaksi kultamitalia ja vuoden 2007 MM-kilpailussa Melbournessa yhden. Hän on pitänyt aiemmin hallussaan 100 ja 200 metrin rintauinnin maailmanennätyksiä.


title: Rottatouille

text: Rottatouille ("Ratatouille") on Disneyn ja Pixarin tuottama animaatioelokuva vuodelta 2007. Se voitti parhaan animaatioelokuvan Oscar-palkinnon vuonna 2008.


title: Rottatouille

text: Elokuvan alkuperäinen nimi on sanaleikki ranskalaisesta kasvisruoasta ratatouille ja englannin kielen rottaa tarkoittavasta sanasta rat. Elokuvan tapahtumapaikkoihin on saatu ideoita pariisilaisesta ravintolasta La Tour d'Argent.


title: Rottatouille

text: Vuonna 2016 "Rottatouille" äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Rottatouille

text: Elokuva kertoo Pariisissa asuvasta Rémy-nimisestä rotasta, joka haluaisi olla kokki. Rémy haluaa kokiksi vaikka hänen perheensä sitä vastustaa ja hän tietää, ettei ravintolamaailmassa rotta ole kovin toivottu vieras. Rémy joutuu seikkailuun ennen kuin hän pääsee laittamaan keitoksiaan Pariisin ravintolamaailman huipulla. Rotat joutuvat aina välillä hankaluuksiin ruoanhimonsa (ja ruoanlaittohimonsa) takia. Hankaluuksista kuitenkin selvitään kekseliäisyydellä ja pienillä huijauksilla.


title: Rottatouille

text: Suomenkielisen version ohjasi Carla Rindell, ja käänsi Marko Hartama.


title: Kaupungin valot (albumi)

text: Kaupungin valot on suomalaisen Problems?-yhtyeen kolmas studioalbumi. Se julkaistiin vuonna 1982.


title: Tupakkatauon jälkeen

text: Tupakkatauon jälkeen on suomalaisen Problems? -yhtyeen neljäs studioalbumi. Se julkaistiin vuonna 1986.


title: Tupakkatauon jälkeen

text: Kaikki kappaleet sovittanut Problems.


title: Carl Sanders

text: Carl Edward Sanders, Sr. (15. toukokuuta 1925 – 16. marraskuuta 2014) oli yhdysvaltalainen demokraattisen puolueen poliitikko.


title: Carl Sanders

text: Sanders syntyi Augustassa, Georgiassa, ja opiskeli Georgian yliopistossa. Hän oli toisen maailmansodan veteraani ja koulutukseltaan lakimies.


title: Carl Sanders

text: Sanders sai paikan Georgian edustajainhuoneesta vuonna 1954 ja senaatissa 1956. Hän toimi kahden vuoden ajan osavaltiollisen senaatin puheenjohtajana "pro tempore" ja osavaltionsa kuvernöörinä vuosina 1963–1967 voitettuaan Marvin Griffinin vuoden 1962 vaalissa.


title: Carl Sanders

text: Silloisen lain johdosta Sanders ei voinut asettua suoraan uudelleen ehdolle vuonna 1966, ja hän hävisi vuoden 1970 vaalin Jimmy Carteria vastaan. Hän jatkoi sen jälkeen lakiuraansa.


title: Anssi Kinnaslampi

text: Anssi Sakari Kinnaslampi (s. 23. helmikuuta 1982 Kotka) on suomalainen pääsarjaurasa lopettanut koripalloilija. Hän pelasi urallaan 27 nuorten ja 28 aikuisten maaottelua. Hänen veljensä Jussi Kinnaslampi sekä isänsä Juha Kinnaslampi ovat pelanneet jalkapalloa pääsarjatasolla.


title: Anssi Kinnaslampi

text: Kinnaslampi on KTP:n kasvatti ja hän debytoi pääsarjassa 16-vuotiaana kaudella 1998–1999. Kaudella 2001–2002 Kinnaslampi valittiin SM-koriksen vuoden puolustuspelaajaksi. Pisteiden valossa kausi oli hänen uransa paras, sillä hän teki 14,9 pistettä ottelua kohden. Hän edusti kasvattajaseuraansa vuoteen 2003 asti, jonka jälkeen hän siirtyi Kouvoihin. Kinnaslampi voitti Suomen-mestaruuden kaudella 2003–2004, jolloin hänet valittiin myös SM-koriksen finaalien arvokkaimmaksi pelaajaksi.


title: Anssi Kinnaslampi

text: Kahden kauden jälkeen Kinnaslampi palasi KTP:n joukkueeseen kaudeksi 2005–2006, mutta siirtyi yhden kauden jälkeen Joensuun Katajaan. Hän saavutti SM-pronssia kaudella 2006–2007 sekä SM-hopeaa kaudella 2008–2009. Saman kauden jälkeen hän ilmoitti lopettavan uransa pitkään vaivaneen polvensa takia.


title: Marko Mäkilaakso

text: Marko Mäkilaakso (tunnetaan ulkomailla myös nimellä Mark Hillvalley, s. 23. helmikuuta 1978 Hämeenlinna) on suomalainen musiikkivideo- ja elokuvaohjaaja. Mäkilaakso on ohjannut musiikkivideoita muun muassa Uniklubille, Mighty 44:lle, Tiktakille, Antti Tuiskulle, Indicalle ja Robinille. Mäkilaakson ohjaama Uniklubin musiikkivideo "Huomenna" voitti Parhaan kotimaisen musiikkivideon Emman vuonna 2005, ja Mäkilaakson ohjaama Indican musiikkivideo "Vuorien taa" oli Muuvi-ehdokkaana vuonna 2005 parhaasta musiikkivideosta.


title: Marko Mäkilaakso

text: Mäkilaakso on myös ohjannut lyhytelokuvat "Sotilas" ja "World between us", televisiosarjan "Loman tarpeessa" sekä useita mainoksia ja dokumentteja Suomessa ja Yhdysvalloissa.


title: Marko Mäkilaakso

text: Teemu Virta on Mäkilaakson manageri. Mäkilaakson ensimmäisen kokopitkän elokuvan, "War of the Deadin", Suomen ensi-ilta oli vuoden 2012 keväällä.


title: Marko Mäkilaakso

text: Mäkilaakson toisen kokopitkän toimintaelokuvan, "in" (televisioesityksessä "Yeti"), tuotti yhdysvaltalainen kaapeli- ja satelliittitelevisiokanava Syfy.


title: Marko Mäkilaakso

text: Kesällä 2013 Mäkilaakso ohjasi Timo Parvelan käsikirjoittaman pitkän lastenkomediaelokuvan "Ella ja kaverit 2 – Paterock". Se sai ensi-iltansa 27. joulukuuta 2013.


title: Marko Mäkilaakso

text: Tammikuussa 2014 Mäkilaakso, Tero Kaukomaa ja Teemu Virta tiedottivat perustaneensa genre-elokuvien tuotantoyhtiön, Roger! Picturesin. Mäkilaakso on ohjausvastuussa. Yhtiön tuolloin suunnittelemiin elokuviin lukeutuivat viikinkiaiheinen "Viking – Rise of the Warrior" sekä supersankarielokuva "Night of the Witch" yhteistyössä Lloyd Kaufmanin kanssa.


title: Marko Mäkilaakso

text: Mäkilaakson oli tarkoitus ohjata The Asylumille "Mega Shark" -sarjan tieteiselokuva "Mega Shark vs. Kolossus" vuonna 2014, mutta hiukan ennen kuvausten alkua hän luopui pestistään – hänen mielestään tuotantoyhtiöllä ei ollut elokuvan tekemisessä sydän mukana. Sen sijaan Mäkilaakso ohjasi seuraavana elokuvanaan vuoden 1989 samannimiseen videopeliin perustuvan toimintaelokuvan "It Came from the Desert", joka sai Suomessa ensi-iltansa Night Visions -festivaaleilla vuonna 2017 ja pääsi teatterilevitykseen syyskuussa 2018.


title: Kosketusjännitesuojaus

text: Kosketusjännitesuojaus tarkoittaa sähkölaitteen käyttäjän suojaamista sähköiskulta vikatilanteessa. Suojaustapoja on viisi. Katso Suojausluokat


title: Kosketusjännitesuojaus

text: Suojaus perustuu maadoitukseen, josta seuraa vikatilanteessa oikosulku, sekä sen seuraamaan sulakkeen palamiseen ja virran katkeamiseen. Laitteen rungon tullessa jännitteiseksi virta kulkee suojajohtimen kautta maahan ja sulake palaa. Suojauksen toimivuuden ehtona on, että suojamaadoituspiiri on ehjä, ja että vaihe- ja suojajohtimien resistanssi on niin pieni, että sulake (tai johdonsuoja) katkaisee virran kiinteissä asennuksissa 5 sekunnissa, ja pistotulppaliitäntäisissä 0,4 sekunnissa. Lisäsuojana voidaan käyttää vikavirtasuojakytkintä.


title: Kosketusjännitesuojaus

text: Laitteessa on lisäeristys tai vahvistettu eristys. Toisen eristyksen pettäessä laitteen runko ei tule jännitteiseksi.


title: Kosketusjännitesuojaus

text: Suojaus perustuu pieneen jännitteeseen (50VAC ja 120VDC), jolloin sähköisku ei aiheuta vaaraa. Pieni jännite saadaan aikaan pienoisjännitemuuntajalla. PELV-järjestelmä on maadoitettu pienoisjännitteinen laite, ja SELV on maasta erotettu.


title: Kosketusjännitesuojaus

text: Suojaus perustuu suojaerotusmuuntajaan, joka erottaa ensiöpiirin galvaanisesti toisiopiiristä. Tällöin sähköisku ei ole mahdollinen. Suojaerotusta käytetään korjattaessa tai koestettaessa sähkölaitetta. Korkean hintansa takia sitä ei kuitenkaan käytetä laajemmin.


title: Kosketusjännitesuojaus

text: Suojaus perustuu eristykseen ja kotelointiin sekä maapotentiaalin puuttumiseen. Vikatilanteessa ei voi saada sähköiskua, koska tilassa käytetyt materiaalit ovat eristäviä eikä maapotentiaalia ole. Juuri tämän takia 0-luokan pistorasiaa ei saa asentaa neljää metriä lähemmäksi I-luokan pistorasiaa. Tällöin maapotentiaali on olemassa ja sähköisku vikatilanteessa on mahdollinen. Tätä suojausta ei enää käytetä uusissa asennuksissa.


title: Ed Jovanovski

text: Edward "Ed" Jovanovski (s. 26. kesäkuuta 1976 Windsor, Ontario) on kanadalainen uransa lopettanut jääkiekkopuolustaja.


title: Ed Jovanovski

text: Jovanovski aloitti jääkiekon vasta 14-vuotiaana, ja oli OHL:n tähtipelaajistoa vähäisestä kokemuksestaan huolimatta. Hänet valittiin tulokaskaudellaan OHL:n tulokkaiden All Stars -joukkueeseen, ja samana vuonna Florida Panthers varasi hänet .


title: Ed Jovanovski

text: Jovanovski aloitti ammattilaisuransa heti kaudella 1995–1996 ja vakiinnutti paikkaansa Panthersin kokoonpanossa. Keskinkertaisten näyttöjensä vuoksi hänet myytiin vuonna 1998 Vancouver Canucksiin, jossa hänestä kehittyi yksi liigan parhaista puolustajista. Kaupassa Vancouveriin siirtyivät Jovanovskin ohella Dave Gagner, Kevin Weekes, Mike Brown ja ehdollinen varausvuoro. Panthers sai puolestaan Pavel Buren, Brett Hedicanin, Brad Ferencen ja ehdollisen varausvuoron. Canucksin kanssa solmitun sopimuksen päätyttyä vuonna 2006 hän siirtyi vapaana pelaajana Phoenix Coyotesiin.


title: Ed Jovanovski

text: Jovanovski pelasi Arizonassa viisi vuotta. Heinäkuussa 2011 hän teki neljän vuoden ja 16,5 miljoonan dollarin sopimuksen Florida Panthersin kanssa, jossa hän aloitti NHL-uransa vuonna 1995. Jovanovski pelasi Floridassa kuitenkin vain yhden täyden ja kaksi tynkää kautta. Hän lopetti uransa keväällä 2014.


title: Ed Jovanovski

text: Jovanovskin vanhemmat ovat makedonialaisia, jotka ovat muuttaneet Jugoslaviasta Kanadaan.


title: Diivaillen

text: Diivaillen on suomalaisen Problems? -yhtyeen viides studioalbumi. Se julkaistiin vuonna 1991.


title: Diivaillen

text:
A-puoli
B-puoli


title: Diivaillen

text: Kaikki sovitukset Problems?.


title: Honkamäki

text: Honkamäki on asuinalue Siilinjärvellä. Honkamäki sijaitsee noin kahden kilometrin päässä Siilinjärven keskustasta itään. Alueen asuinrakennukset ovat omakoti- ja rivitaloja.


title: Honkamäki

text: Honkamäki rajoittuu etelässä Leppäkaarteeseen, lännessä Päivärinteeseen, pohjoisessa Tynnöriseen ja idässä alkavaan maaseutualueeseen.


title: Honkamäki

text: Alueen pääkatu on Leppäkaarteesta alkava Honkamäentie. Katu kulkee Honkamäen ja Tynnörisen läpi ja päättyy Kantatie 75:een.


title: Martta Kinnunen

text: Martta Kinnunen-Piippo (25. heinäkuuta 1908 Leppävirta – 6. joulukuuta 1986) oli suomalainen näyttelijä.


title: Martta Kinnunen

text: Kinnunen-Piippo palkittiin Pro Finlandia -mitalilla vuonna 1959.


title: Kermān (provinssi)

text: Kermān () on yksi Iranin 31 provinssista. Se on Iranin toiseksi suurin provinssi 180 726 neliökilometrin pinta-alallaan (11,10 % Iranin maapinta-alasta). Provinssin pääkaupunki on Kerman.


title: Kermān (provinssi)

text: Väkiluku on kehittynyt seuraavasti: 1 622 958 (1986), 2 004 328 (1996), 2 652 413 (2006) ja 2 938 988 (2011). Väestöosuus 3,91 prosenttia Iranin väestöstä (2011). Asukkaista 1 689 842 kirjattiin kaupunkilaisiksi.


title: Kermān (provinssi)

text: Pääkaupunki Kermanin lisäksi provinssista löytyy muitakin historiallisia kohteita. Bamin vanha kaupunki kuuluu Unescon maailmanperintöluetteloon.


title: Kermān (provinssi)

text: Provinssi on maanjäristysaltista seutua. Vuonna 2003 järistys turmeli pahoin Bamin kaupunkia. Joulukuussa 2010 alueella havaittiin taas suurehko maanjäristys.


title: Kermān (provinssi)

text: Paikallishallintoa varten provinssi oli alkuvuonna 2013 jaettu yhteensä 23 aliprovinssiin eli šahrestaniin.


title: Lisa Leslie

text: Lisa Leslie (s. 7. heinäkuuta 1972 Gardena, Kalifornia) on yhdysvaltalainen uransa päättänyt koripalloilija. Hän pelasi WNBA-liigassa Los Angeles Sparksissa vuosina 1997–2009 ja voitti neljä olympiakultaa Yhdysvaltain maajoukkueessa.


title: Lisa Leslie

text: High schoolin jälkeen Leslie opiskeli ja pelasi Etelä-Kalifornian yliopistossa. Hän voitti kultaa vuoden kesäolympialaisissa 1996 Atlantassa, Sydneyssä 2000, Ateenassa 2004 ja Pekingissä 2008.


title: Lisa Leslie

text: Leslie valittiin kahdeksan kertaa WNBA:n tähdistökentälliseen ja kolme kertaa WNBA:n arvokkaimmaksi pelaajaksi. Vuonna 2015 Leslie valittiin Naismith Memorial Basketball Hall of Fameen.


title: Lisa Leslie

text: 30. heinäkuuta 2002 Leslie teki WNBA:n historian ensimmäisen donkkauksen (tässä tapauksessa yhden käden sellaisen).


title: Lisa Leslie

text: Koripallouran ohella Leslie on työskennellyt näyttelijänä ja mallina. Marraskuussa 2005 hän avioitui Michael Lockwoodin kanssa. Pari sai tyttären kesäkuussa 2007.


title: Joentaus

text: Joentaus on asuinalue Siilinjärvellä. Alue sijaitsee noin kilometrin päässä Siilinjärven keskustasta itään. Alue koostuu pääasiassa omakotitaloista.


title: Joentaus

text: Joentauksen omakotitaloista suurin osa sijaitsee Siilinlahden, sekä Siilinjoen tuntumassa. Alueen lounaiskulmassa Siilinjoki laskee Siilinlahteen.


title: Joentaus

text: Joentauksen länsipuolella sijaitsevat Saharan urheilualue, Mäntyrannan kesäteatteri, Siilinlahden uimaranta ja Siilinlahden koulu.


title: Joentaus

text: Joentauksen pohjoispuolella sijaitsee Päivärinne ja itäpuolella Leppäkaarre.


title: Alfred Neuland

text: Alfred Karl Neuland (10. lokakuuta 1895 Valga – 16. marraskuuta 1966 Tallinna) oli virolainen painonnostaja ja olympiavoittaja.


title: Alfred Neuland

text: Neuland oli Viron ensimmäinen olympiavoittaja. Hän voitti kultaa painonnoston alle 67,5 kilon sarjassa Antwerpenissa 1920 tuloksella 257,5 kiloa. Belgian Louis Williquet sijoittui hopealle 17,5 kiloa heikommalla tuloksella. Neulandin eri nostomuotojen tulokset olivat 72,5 kiloa yhden käden tempauksessa, 75 kiloa yhden käden työnnössä ja 110 kiloa kahden käden työnnössä.


title: Alfred Neuland

text: Pariisin 1924 olympialaisissa Neuland sai hopeaa alle 75 kilon sarjassa. Hän hävisi Italian Carlo Galimbertille 37,5 kiloa yhteistuloksellaan 455 kiloa. Neulandin tulokset viidessä eri nostomuodossa olivat maailmanennätys 82,5 kiloa yhden käden tempauksessa, 90 kiloa yhden käden työnnössä, 77,5 kiloa kahden käden punnerruksessa, 90 kiloa kahden käden tempauksessa ja 115 kiloa kahden käden työnnössä.


title: Alfred Neuland

text: Neuland voitti maailmanmestaruuden Tallinnassa 1922. Hän teki urallaan 12 maailmanennätystä.


title: Siilinjoki

text: Siilinjoki on joki Siilinjärven kunnassa. Joki kulkee pohjois-etelä-suunnassa noin kilometrin päässä Siilinjärven keskustasta itään. Joki alkaa Pieni-Sulkava järvestä ja laskee Siilinlahteen.


title: Siilinjoki

text: Joki on vajaa kaksi kilometriä pitkä. Noin puolessa välissä joki alittaa Kantatie 75:n. Näillä paikkeilla joen varrella on myös komea vanha mylly.


title: Siilinjoki

text: Joen varrella Siilinjärven asuinalueista ovat Ahmo, Siilinpää ja Joentaus.


title: Cesare Rubini

text: Cesare Rubini (2. marraskuuta 1923 Trieste – 8. helmikuuta 2011 Milano) oli italialainen koripalloilija, koripallovalmentaja ja vesipalloilija.


title: Cesare Rubini

text: Rubini oli jo varhain kiinnostunut kahdesta aivan erilaisesta palloilulajista. Hän aloitti vuonna 1941 koripallouransa Olimpia Milanon joukkueessa. Vesipalloilijana hän voitti olympiakultaa Lontoossa 1948 ja -pronssia Helsingissä 1952 sekä kaksi mitalia Euroopan mestaruuskilpailuissa.


title: Cesare Rubini

text: Koripallourallaan Rubini voitti viisi Italian-mestaruutta vuosina 1950–1954. Vuodesta 1956 lähtien hän keskittyi vain koripallon valmentamiseen. Valmennusurallaan hän voitti kymmenen Italian-mestaruutta sekä seurajoukkueiden Euroopan-mestaruuden vuonna 1966. Italian koripallomaajoukkueessa Rubin pelasi 84 ottelua.


title: Cesare Rubini

text: Rubini valittiin Basketball Hall of Fameen vuonna 1994 ja International Swimming Hall of Fameen vuonna 2000.


title: Cesare Rubini

text: Hän kuoli Alzheimerin tautiin 87-vuotiaana.


title: Earl Wild

text: Earl Wild (26. marraskuuta 1915 – 23. tammikuuta 2010) oli yhdysvaltalainen pianisti. Hän syntyi Pittsburghissa, Pennsylvaniassa, ja tuli tunnetuksi paitsi esiintyvänä taiteilijana, myös säveltäjänä ja varsinkin transkriptioiden tekijänä.


title: Earl Wild

text: Wild teki ensimmäisen levytyksensä RCA Recordsille vuonna 1939 ja palveli toisessa maailmansodassa Yhdysvaltain laivaston muusikkona. Hän levytti myöhemmän uransa aikan muun muassa EMI:lle. Hänelle myönnettiin vuonna 1997 Grammy-palkinto.


title: Earl Wild

text: Marraskuussa 2005 90-vuotispäiväänsä viettänyt Earl Wild oli viimeisinä vuosinaankin aktiivinen muusikko. Hän oli arvostettu opettaja ja piti mestarikursseja eri puolilla maailmaa.


title: Lauri Kyöstilä

text: Lauri Viljo Kustaanpoika Kyöstilä (7. toukokuuta 1896 Helsinki – 23. syyskuuta 1984 Helsinki) oli suomalainen laulaja-näyttelijä ja SF:n järjestäjä.


title: Lauri Kyöstilä

text: Kyöstilä kilpaili ennen laulaja- ja elokuvauraansa uimahyppääjänä. Hän voitti vuonna 1919 Suomen-mestaruuden kerroshypyissä. Lisäksi hän osallistui vuosien 1920 ja 1924 kesäolympialaisiin. Hänen mittansa olivat tuolloin 169 cm ja 68 kg.


title: Lauri Kyöstilä

text: Nuoruudestaan alkaen Kyöstilä vaikutti Suomen Kansallisoopperan laulukuorossa. Hän esiintyi talvi- ja jatkosodan aikana eri viihdetilaisuuksissa ja sodanaikaisissa lyhytfilmeissä. Hän toimi järjestäjänä kaikkiaan 13 suomalaisessa elokuvassa vuosina 1938–1948. Samoihin aikoihin hän näytteli noin 35 elokuvassa, ensimmäisen kerran elokuvassa "Helsingin kuuluisin liikemies" (1934). Hänellä oli kuitenkin lähinnä vain pikkurooleja esimerkiksi elokuvissa "Tee työ ja opi pelaamaan" (1936), "Anja tule kotiin" (1944), "Jos oisi valtaa..." (1941) ja "Helmikuun manifesti" (1939), jossa Kyöstilä pääsi hyödyntämään uintitaitojaan esittämällä Viaporin linnasta uimalla pakenevaa vankia.


title: Lauri Kyöstilä

text: Monet elokuvat, joissa Kyöstilä oli mukana, olivat Suomen Filmiteollisuuden ja Fenno-Filmin tuotantoa. Lauri Kyöstilä toimi myös Jaakko Solan kanssa käsikirjoittajana elokuvassa "Jos oisi valtaa..." (1941).


title: Lauri Kyöstilä

text: Lyhyen elokuvauransa jälkeen Kyöstilä siirtyi 1940-luvun loppupuolella jälleen musiikin pariin. Hänet nähtiin kuitenkin vielä Edvin Laineen ohjaamassa Pohjantähti-elokuvassa "Akseli ja Elina" (1970), jota kuvattaessa Kyöstilä oli 74-vuotias. Tämä jäi Kyöstilän viimeiseksi filmirooliksi (ellei oteta huomioon vuonna 1973 tehtyä tv-elokuvaa "Pohjantähti", johon koottiin kahden edellisen Pohjantähti-elokuvan filmimateriaalia).


title: Lauri Kyöstilä

text: Kyöstilä kuoli 88 vuoden iässä vaikeaan sairauteen.


title: Sanasto (järjestö)

text: Sanasto ry, Sanasto rf on kirjallisuuden tekijänoikeusjärjestö, joka edustaa yli 9 500 kirjailijaa ja kääntäjää. Sanasto toimii opetus- ja kulttuuriministeriön hyväksymänä sopimuslisenssijärjestönä ja hallinnoi muun muassa lainauskorvauksia. Sanasto myöntää lupia kirjallisuuden käyttöön ja tilittää tekijänoikeuskorvaukset keskitetysti teosten tekijöille.


title: Sanasto (järjestö)

text: Sanasto edistää, valvoo ja hallinnoi kirjallisuuden tekijöiden tekijänoikeuslakiin perustuvia oikeuksia Suomessa ja ulkomailla sekä työskentelee kirjailijoiden ja kääntäjien oikeuksien kehittämiseksi. Sanasto avustaa asiakkaitaan tekijänoikeusloukkauksissa sekä teosten jälkikäyttötilanteissa ja tarjoaa asiakkailleen lainopillista neuvontaa tekijänoikeuskysymyksissä. Lisäksi Sanasto pyrkii vaikuttamaan tekijänoikeuksista käytävään yhteiskunnalliseen keskusteluun sekä lainsäädäntöön tekijöille edullisella tavalla.


title: Sanasto (järjestö)

text: Sanaston perustivat vuonna 2005 Suomen Kirjailijaliitto ry, Suomen tietokirjailijat ry, Finlands svenska författareförening rf ja Suomen kääntäjien ja tulkkien liitto ry. Sanaston puheenjohtajina ovat toimineet vuosien 2005–2011 aikana Kari Levola, Taavi Soininvaara, Timo Parvela ja Paavo Ahonen. Virpi Hämeen-Anttila toimi järjestön puheenjohtajana vuodet 2012–2017. Vuoden 2018 alussa Sanaston puheenjohtajana aloitti Heikki Karjalainen. Puheenjohtajan toimikausi on kaksivuotinen. Sanaston toiminnanjohtajana on työskennellyt Anne Salomaa vuodesta 2010 alkaen.


title: Sanasto (järjestö)

text: Sanaston asiakkuussopimuksen solmimalla kirjallisuuden tekijä tai edesmenneen tekijän oikeudenomistaja siirtää haluamassaan laajuudessa tekijänoikeuksiensa valvonnan ja hallinnoinnin Sanastolle. Asiakkuussopimuksen voi solmia kuka tahansa tekijä, jolta on julkaistu Suomessa vähintään yksi kirjallinen teos. Sanaston asiakkuus myös helpottaa kirjallisuuden käyttäjien mahdollisuutta tavoittaa tekijä teosten käyttölupatiedusteluissa.


title: Sanasto (järjestö)

text: Sanasto saa sopimuksen perusteella myöntää lupia teoksen käyttöön tietyissä tilanteissa. Sopimus ei rajoita tekijän mahdollisuuksia sopia myös itse teostensa käyttämisestä. Saadakseen korvausta teostensa käytöstä kirjastoissa, radiossa ja televisiossa, Celian omakirjalainoista ja pakkolisenssin nojalla myydyistä oppikirjoista tekijän tulee solmia Sanaston asiakkuussopimus.